BiH u grupi niže zaduženih tranzicijskih zemalja Visokoin.com\nBiH u grupi niže zaduženih tranzicijskih zemalja\nVijeće ministara Bosne i Hercegovine upoznato je na današnjoj sjednici s informacijom Direkcije za ekonomsko planiranje o fiskalnoj održivosti Bosne i Hercegovine u kojoj se navodi da zaduženost od 42,4 posto BDP-a Bosnu i Hercegovinu svrstava u grupu niže zaduženih tranzicijskih zemalja, javlja Anadolu Agency (AA).\nVerificirani ukupni dug na kraju 2013. godine bio je niži za skoro četiri postotna boda BDP-a i iznosio je 38,6 posto, dok je konačna stvarna razina duga vjerovatno i niža s obzirom na to da je tržišna vrijednost obveznica stare devizne štednje i ratne odštete na berzama znatno ispod nominalne vrijednosti uključene u procjenu.\nDug Republike Srpske iznosi 55 posto, a Federacije BiH 37 posto BDP-a, uključujući tzv. zakonski potencijal unutrašnjeg duga, ali je i u ovom slučaju zaduženost znatno niža kada se umjesto zakonskog uključi stvarno verificirani unutrašnji dug. U tom slučaju zaduženost RS- a bi iznosila 50 posto, a Federacije BiH 33,6 posto entitetskog BDP-a.\nVijeće ministara BiH upoznato je i sa informacijom Ministarstva vanjskih poslova o aktivnostima Ministarstva vanjskih poslova BiH nakon održane Međunarodne donatorske konferencije u Bruxellesu koje će biti nastavljene u kontinuitetu.\nNa donatorskoj konferenciji za Bosnu i Hercegovinu osigurano je 810.457.743, eura, od čega su 670,7 miliona eura krediti, a 139,7 miliona eura grantovi, kao i 41,4 miliona eura grantova za projekte regionalne saradnje sa Srbijom.\nProcjenjuje se da su poplave u Bosni i Hercegovini uzrokovale štetu i gubitke gotovo 15 posto BDP-a, od čega je u šteti 9,3 posto, a u gubicima 5,6 posto BDP-a, što iznosi oko 1,27 milijardi eura u šteti i 63,39 miliona eura u gubitcima, navodi se u informaciji Ministarstva vanjskih poslova BiH.\nUsvojilo je informacija Direkcije za europske integracije o programima teritorijalne suradnje sa zemljama članicama u vezi s potpisivanjem pisama suglasnosti prije podnošenja na odobrenje Evropskoj komisiji.\nOvlaštena je direktorica Direkcije za europske integracije Nevenka Savić da u svojstvu državne IPA koordinatorice potpiše pisma saglasnosti za četiri programa teritorijalne saradnje 2014. – 2020. koji uključuju zemlje članice Evropske unije.\nRiječ je o programima saradnje Dunavski transnacionalni program, vrijedan 19,8 miliona eura za zemlje IPA-e (Srbija, Crna Gora, BiH), Jadransko-jonski transnacionalni program – 15,69 miliona eura za zemlje IPA-e sudionice programa (Albanija, Crna Gora, Srbija i Bosna i Hercegovina), Mediteranski transnacionalni program – 9,3 miliona eura za zemlje IPA-e sudionice programa (Albanija, Crna Gora i Bosna i Hercegovina) i IPA Program prekogranične suradnje Hrvatska – Bosna i Hercegovina – Crna Gora, vrijedan 25 miliona eura.


Si Đinping obišao železaru, Vučić najavljuje hiljade novih radnih mesta\nKineski predsednik Si Đinping govori tokom obilaska Železare Smederevo\nTrećeg dana boravka u Srbiji, kineski predsednik Si Đinping posetio je, zajedno sa predsednikom Srbije Tomislavom Nikolićem železaru u Smederevu, gde ih je uz malu svečanost, kao domaćin dočekao premijer Srbije Aleksandar Vučić. Gosti su, nakon obilaska Železare, obišli fabričku menzu i razgovarali sa radnicima.\nKrajem juna kineska kompanija Hestil preuzeće i zvanično smederevsku Železaru, koju je platila 46 miliona evra, a kako je posle obilaska fabrike ocenio Si Đinping, uz intentivnu saradnju i podizanje konkurentnosti, Železara će pokazati sjaj i vitalnost i igraće aktivnu ulogu za povećanje zaposlenosti ljudi, boljem životu građana i unapređenju ekonomskog razvoja Srbije:\n"Ne samo da ću podržati ovaj projekat, već ću dati jasnu podršku za naš zajednički uspeh. Svojim saradnicima sam rekao da ne daju prevelike garancije uanpred, nego da ispune obećanja i da dobro unaprede rad Železare."\nPremijer Srbije Aleksandar Vučić je poručio da će proizvodnja, koju će Hestil organizovati u železari Smederevo, značiti novi početak i bolji život ne samo za građane Smedereva, već cele Srbije. Kako je rekao Vučić, Srbija će sledeće godine imati najveći rast u regionu i Evropi – dva puta veći i od Nemačke:\n"Uspeli smo da obezbedimo posao ne samo za 5.000 ljudi, već i za 10.000 ljudi koji će dodatno da rade. I za novu slobodnu zonu u Smederevu, gde će nove hiljade ljudi da se zapošljavaju. Već juče sam vodio pregovore sa našim kineskim prijateljima."\nPredsednik Srbije Tomislav Nikolić je ocenio da će Železara u dobrim i veštim rukama, uz stručan i posvećen rad ponovo vratiti ugled i predvoditi razvoj i izvoz Srbije. Prema rečima predsednika kompanije Hestil Ju Jonga, kineska kompanija će koristiti prednosti u domenu tehnologije, ekološke proizvodnje i prodajne mreže u svetu, kako bi se brzo preokrenula nepovoljna situacija u poslovanju, i Železara Smederevo postala najkonkurentnija čeličana u Evropi.


Tri Kapljice – Lampshade Media\nŽenski rok trio, Tri Kapljice iz Novog Sada, je već sa svoja prva dva singla i spota za pesme „Hajde“ i „Jaka“ zaslužio pažnju medija i publike. Pesme je na digitalnim platformama objavila izdavačka kuća Lampshade media, a spotovi su postavljeni na oficijalnu youtube stranicu benda. Obe pesme „Kapljica“ su snimljene i producirane u studiju „Do Re Mi“, dok spotove potpisuje ekipa „Illegal Production“ iz Novog Sada.\nPosebno vredi pomenuti da su se debi- singlom i spotom za pesmu „Hajde“ pojavile na većini domaćih i regionalnih top lista te da su ovom pesmom čak bile prvoplasirane na listi regionalnih hitova u emisiji „Twentilator – top lista regionalista“ zagrebačkog radija 808.\nPosle prošlogodišnjeg plasmana u finale najvećeg regonalnog demo festivala „Demofest“ u Banja Luci, Tri kapljice su počele rad na svom debi-albumu koji će biti objavljen tokom ove godine. Paralelno sa radom u studiju, odvijaju se i koncertne aktivnosti benda tako da je publika imala priliku da ih čuje i vidi u: Novom Sadu, Rumi, Bačkoj Palanci, Negotinu, Šapcu i Kikindi, a izvesno je da će nastupiti na nekoliko letnjih festivala.\nTags hajde jaka novi sad Punk rock tri kapljice\nNext ArticleDejan Cukić\nJulien Baker objavila naslovni singl sa predstojećeg albuma\nNØ HAY BANDA – Too much is better than enough


Projekat “Puls Evrope – medijske posete EU” ima za cilj da približi proces evropskih integracija i primere dobre evropske prakse građanima Srbije, kroz kvalitetne medijske sadržaje koji su nastali tokom implementacije projekta. U tu svrhu, projekat će organizovati najmanje 20 putovanja srpskih novinara u zemlje članice EU. Biće pružena tehnička i logistička podrška novinarima srpskih medija koji će učestvovati u medijskim posetama zemljama EU.\n- Opšti cilj projekta je da poveća među građanima Srbije svest, znanje i razumevanje procesa pristupanja Srbije Evropskoj uniji i pregovaračkog procesa sa EU. Cilj projektnih aktivnosti je da se, kroz medijske izveštaje, objasni javnosti u Srbiji kako su zemlje članice EU uspešno prevazišle izazove sa kojima se Srbija sada suočava kao deo procesa evropskih integracija. Kako bi se to postiglo, projekat “Puls Evrope – medijske posete EU” će za medije u Srbiji organizovati posebno pripremljene posete zemljama Evropske unije, međunarodnim organizacijama i drugim zemljama/regionima Zapadnog Balkana. Na taj način, mediji i njihovi novinari će imati priliku da praktikuju istraživačko izveštavanje o procesu evropskih integracija i njegovom uticaju na svakodnevni život građana, između ostalog i time što će biti u prilici da naprave uporednu analizu najboljih evropskih praksi sa naporima u Srbiji da se sprovedu reforme.\n- U projektu mogu da učestvuju mediji koji izveštavaju na srpskom jeziku i obraćaju se publici u Srbiji, koji poštuju Etički kodeks kao i međunarodno priznate standarde profesionalnog i etičkog novinarstva. Ovo se posebno odnosi na vrednosti i standarde koji su u vezi sa istinitošću, tačnošću, poštenjem, integritetom, nezavisnošću, humanošću, odgovornošću i nezavisnosti.\nKako bi se obezbedilo široko učešće svih medija u Srbiji, otvoren je Poziv za učešće tokom čitavog trajanja projekta. Poziv predviđa da novinari predlože temu koju će obrađivati u pojedinačnoj zemlji EU, uz nacrt razrade teme, odnosno sinopsis priloga koji planiraju da urade. Novinarima će biti dostavljena opsežna lista sektora/oblasti za izveštavanje koje će projekat pokriti tokom svog trajanja, izabranih u skladu sa trenutnom fazom procesa evropskih integracija Srbije.\nMediji i novinari potpuno su nezavisni u predlaganju tema i izradi svojih reportaža koje žele da napišu/snime tokom medijskih putovanja u zemlje članice Unije.\n- Zbog pandemije bolesti Covid-19, projekat je u avgustu 2020. objavio izmenjeni Poziv za učešće koji predviđa novinarski rad na onlajn osnovama dok traju ograničenja za putovanja u Evropi. To podrazumeva organizovanje Zoom sastanaka sa sagovornicima u zemlji i inostranstvu, tehničku i drugu podršku. Tokom 2021. godine, biće organizovane medijske posete I to na sledeći način - istoj zemlji EU iz koje su novinari temu obrađivali na osnovu onlajn aktivnosti, kako bi uradili follow-up svog priloga/reportaže.\n- Kako bi se podstakla debata o različitim aspektima procesa evropskih integracija, kao i razmena iskustava, projekat će nakon medijskih poseta organizovati niz javnih događaja na kojima će novinari preneti svoja iskustva tokom učešća na projektu, a javnost saznati više o temama obrađivanim tokom poseta.\n- Osim poseta novinara iz Srbije zemljama-članicama EU, predviđeno je i organizovanje između dve i četiri posete novinara iz zemalja Evropske unije Srbiji, kako bi se preko njihovih izveštaja javnost u tim zemljama bolje informisala o procesu evropskih integracija Srbije, reformama i o pomoći koju EU pruža zemlji tokom tog procesa.\nFebruar 2020. - Avgust 2022.


Beta 3. oktobra 2019. 13:30\nEvropski sud pravde ocenio je danas da društvene mreže, kakva je Fejsbuk, mogu biti primorane da uklone ili u celom svetu blokiraju pristup sadržaju koji je sud neke zemlje EU proglasio klevetničkim ili uvredljivim, prenela je agencija AFP.\nVrhovni sud Austrije je od Evropskog suda pravde, u Luksemburgu, zatražio tumačenje direktive EU iz 2000. godine o elektronskoj trgovini, jer se jedna poslanica austrijskih Zelenih žalila da je drugi korisnik Fejsbuka vredja, a austrijski sud je tu njenu ocenu prihvatio.\nPoslanica je tužila internet kompaniju i tražila da ukloni uvredljive komentare.\nNa upit austrijskog Vrhovnog suda, Evropski sud je ocenio da sud jedne zemlje članice EU može da naloži kompaniji koja čuva podatke da ukloni sadržaj u kojem se ponavlja nešto što je ranije bilo proglašeno zabranjenim.\nAgencija AP tumači da je odluka Evropskog suda pravde poraz za Fejsbuk jer se povećava njegova odgovornost za sadržaj koji objavljuju njegovi korisnici.\nZahvaljujući ugradjenom čipu majmun telepatski odigrao video igricu (VIDEO)\nRešite se dosadnih notifikacija na telefonu u SAMO nekoliko…\nRobot umetnica stvorila digitalno delo prodato za 688.888…\nRusija produžila sporazum sa SAD o saradnji u svemiru do…\nNASA: Zemlja je bezbedna najmanje još 100 godina od…\nKonačna lista prečica na tastaturi: šta zapravo označava…\nO otadžbini je lako govoriti, zadovoljstvo je za nju raditi, teško je za nju umirati, a najteže stradati u mukama.


Drugi dan Mondijala: Pobede Engleske i Argentine, remi Švedske\nDrugog dana 18. Svetskog prvenstva u fudbalu u Nemačkoj, pobede su ostvarile Engleska i Argentina, dok su Švedska i Trinidad i Tobago igrali bez golova – 0:0. U prvoj utakmici, u Frankfurtu, Engleska je do minimalnih 1:0 protiv Paragvaja stigla već u 4. minutu, posle slobodnog udarca Dejvida Bekama i autogola Karlosa Gamare.\nOdmah zatim, u drugom meču grupe "B", u Dortmundu, Švedska je imala nekoliko dobrih prilika da pobedi debitanta na Mondijalu, celo drugo poluvreme igrala sa igračem više, jer je isključen Ejveri Džon, ali su "vikinzi" i posle 48 godina ostali bez trijumfa na startu turnira. Šveđani od 1958, kada su na svom terenu ostvarili najveći uspeh u istoriji, plasman u finale Svetskog prvenstva, na sedam utakmica na otvaranju Mondijala imaju skor četiri nerešena meča i tri poraza.\nNa kraju, u Hamburgu, Argentina se namučila protiv Obale Slonovače, ali je na kraju osvojila sva tri boda - 2:1. Strelci za ekipu trostrukih svetskih prvaka bili su Ernan Krespo u 24. i Havijer Saviola u 38. minutu, dok je jedini pogodak za "narandžaste" postigao Didije Drogba u 82. Prvo kolo u okviru grupe "C" biće kompletirano sutra, posle duela Srbije i Crne Gore i Holandije, koji u Lajpcigu počinje u 15 sati po srednje-evropskom vremenu.


Da li je dovoljno vežbati jednom nedeljno\nFitnes i ishrana Autor:Božica Luković20. apr. 202107:21\nSvi imamo dane kad nas baš mrzi da odemo na trening, pa mora da ste se nekada zapitali: da li je vežbati jednom nedeljno dovoljno?\nFizička aktivnost je važna za sve funkcije organizma, od zdravlja srca do snage zglobova. Jedan trening nedeljno – odnosno četiri treninga mesečno – možda zvuči kao nedovoljno kada je u pitanju održavanje tela u formi.\nNe postoji idealan broj vežbi koje bi neko trebalo da odradi, ali je najčešće mišljenje lekara da su tri do četiri treninga nedeljno optimalna za održavanje kondicije.\nBritanski zdravstveni stručnjaci navode da bi ljudi starosti između 19 i 64 godina trebalo da ciljaju na „150 minuta aktivnosti umerenog intenziteta nedeljno ili 75 minuta aktivnosti visokog intenziteta nedeljno“, piše Stylist.\nPrema nedavnoj studiji koju je objavio časopis Economics & Human Biology, pokazalo se da vežbanje jednom nedeljno dovodi do poboljšanja kognitivnih funkcija kod odraslih starijih od 54 godine.\nTeretana ujutru ili uveče; Foto: Profimedia.rs\nAli, kako takav tempo vežbanja utiče na ljude mlađe od tog uzrasta, koji uglavnom imaju tendenciju da budu aktivniji zbog razlika u načinu života?\nVežbe kojima ćete sagoreti najviše kalorija\nČetiri vežbe za 10 minuta dnevno zatežu celo telo\nIz prve ruke: Kako sam u Beogradu prošao izazov 4x4x48\n„Zapravo ćete biti zdraviji ako se obavežete da ćete vežbati samo jednom nedeljno, svake nedelje, nego ako probate neki neodrživ režim vežbanja. Za većinu nas svakodnevno vežbanje jednostavno nije realno. Ako ste i vi takvog mišljenja, vežbanje jednom nedeljno je bolje od svakodnevnog vežbanja i odustajanja jer ne možete da održavate takvu rutinu“, kaže lični trener Ebi Votkins za Stylist.\nMeđutim, za nekoga ko je navikao da često trenira, vežbanje jednom nedeljno dovešće do brzog smanjenja nivoa kondicije i verovatno će izgubiti definiciju mišića.\n„Vežbanje jednom nedeljno je dovoljno za poboljšanje kardiovaskularne kondicije i za poboljšanje fizičke snage“, kaže Ebi.\nUkoliko vežbate jednom nedeljno, najbolje je da odaberete intervalni trening ili plivanje.\ntreningvežbanjevežbanje jednom nedeljno\nZašto konzumiranje pića iz limenki nije zdravo\nLow Carb za početnike: Hit dijeta pred leto


Sarajevski festival turizma – U fokusu gastro turizam\nYou are here: Home / Turizam / Sarajevski festival turizma – U fokusu gastro turizam\n19.10.2018. By Off 75\n– Važnost ovog festivala ogleda se u prilici da na jednom mjestu BiH predstavi sve svoje turističke potencijale, kako građanima BiH, tako i turističkim agencijama i operaterima iz inostranstva – rekao je danas na konferenciji za novinare direktor KJP Skenderija Amer Kapo.\n– Namjera nam je da pokažemo šta to Bosna i Hercegovina ima od turističkih potencijala, ali da damo priliku i drugim zemljama da se predstave. Ono što je važno istaći jeste da će u ta tri dana Skenderija biti centar turizma, te da će kuhari iz BiH i regije pokušati oboriti Guinnessov rekord u broju napravljenih palačinaka – naveo je Kapo dodajući da je ulaz na sajam besplatan, te da je krajnji cilj da taj sajam pozicioniraju kao regionalni turistički centar.\n– Dosadašnji rekord u pravljenju palačinaka drži Moskva, a mi ćemo ga u petak, 26. oktobra pokušati oboriti i napraviti 13.000 palačinaka. U tome ćemo imati pomoć kuhara iz cijele BiH, ali i iz regije i Evrope. Pored te manifestacije radimo i na ‘oživljavanju’ jelovnika iz 1897. godine, koji će biti prezentiran u Vijećnici na ceremoniji otvaranja Festivala – kazao je predsjednik Udruženja kuhara u BiH Nermin Hodžić.\nUdruženje kuhara kao partner projekta zaduženo je za organizaciju internacionalnog kulinarskog kupa kuhara i poslastičara 24. i 25. oktobra u dvorani “Mirza Delibašić”. Pored kolega takmičara iz regiona Hodžić je među ostalim najavio i dolazak Steve Karapandže, najpoznatijeg gastronomskog imena nekadašnje Jugoslavije, a koji će biti voditelj članova žirija.\n– Drago nam je da smo dio ovako lijepe priče i da ćemo na ovaj “sladak” način usrećiti mnoge. Palačinke ćemo prvenstveno dostaviti našim starim i bolesnim korisnicima koje obilazimo svaki dan i kojima isporučujemo gotove obroke na dnevnoj bazi – kazao je osnivač Udruženja Pomozi.ba Elvir Karalić.\n– Također, palačinke planiramo isporučiti i u zavode za specijalno obrazovanje i odgoj djece, zavode za zbrinjavanje djece sa poteškoćama u razvoju, a nećemo zaobići ni migrante, pogotovo žene i djecu koji trenutno borave na području Kantona Sarajevo – dodao je Karalić.\n– Fokus takmičenja je na tome da će svaki barmen predstaviti vlastiti recept za koktel, nešto što nije dosad pravljeno i korišteno. Učestvovat će takmičari iz BiH i regiona, a profesionalni žiri će biti internacionalan – kazao je Edis Duvnjak iz Udruženja barmena.\n– U Vijećnici će 24. oktobra biti održana gala večer na kojoj će se predstaviti projekti Grada Sarajevo, prije svega Trebevićka žičara, te predmeti od iznimne vrijednosti – autentični jelovnik i posuđe iz austrougarskog perioda koje se koristilo 1897.godine prilikom svečanog otvorenja Vijećnice kao najreprezentativnijeg objekta iz tog perioda, kazala je predstavnica Gradske uprave Meliha Fazlić.\nRukovodstvo Aluminija d.d. pozdravlja mjere Vlade FBiH 19.10.2018.\nVlada Federacije BiH: Nećemo dozvoliti gašenje "Aluminija" 19.10.2018.


Sa posete predsednice Komisije za spoljne poslove Indoneziji\nNa poziv globalne parlamentarne mreže, Svetske banke i Međunarodnog monetarnog fonda Dr. Vjosa Osmani, predsednica Komisije za spoljne poslove, boravila je u Indoneziji, vreme kada se održavaju sastanci na najvišem nivou.\nTokom ovih sastanaka ona diskutovala sa predsednikom Svetske banke dr. Jim Kim, predsednikom Međunarodnog monetarnog fonda g-đa Christine Lagarde, predsednikom Parlamenta Indonezije i ministrima Vlade Indonezije koji su prisustvovali ovim sastancima. Takođe, Osmani se sastala sa delegacijom parlamenta Ujedinjenog Kraljevstva Švajcarske, Tunizije, Malezije, Ugande, Južne Afrike i predstavnicima drugih zemalja.\nPoslanica Osmani je bila panelista na debati u prisustvu stotine učesnika, kojom prilikom je diskutovano o značaju parlamentarnih i vladinih politika za podršku omladine u obrazovanju, zdravstvu i drugim oblastima.\nOvom prilikom, ona je naročito govorila o Kosovo, kao država sa najmlađim stanovništvom u Evropi, što predstavlja izuzetno veliki potencija, kao i mnogim drugim izazovima sa kojim se Kosovo suočavalo u raznim periodima. Ona je takođe bila panelista na prezentaciji Globalna parlamentarna mreža, kojom prilikom diskutovala o značaju investicije na humane resurse, kao glavni potencijal za razvoj država.


Samsung počinje da proizvodi procesore Exynos\nod Southwind taj Čet 17 Feb 2011 - 9:44\nKOMPANIJA SAMSUNG ELECTRONICS najavila je krajem prošle nedelje da će se novi procesor namenjen pametnim telefonima, tabličnim računarima i drugim mobilnim uređajima zvati Exynos.\nU saopštenju za štampu navedeno je da će proizvodnja prvog Exynos čipa, modela 4210, početi narednog meseca. Novi čip ranije je bio poznat po radnom nazivu Orion. Exynos 4210 je dvojezgarni procesor radnog takta 1 GHz, dizajniran da podrži multimedijalni sadržaj visoke definicije ali i da omogući dugotrajnu autonomiju baterije mobilnog uređaja.\nNovo ime procesora, kako Samsung navodi, potiče od grčkih reči expynos (pamet) i prasinos (zeleno), i nasleđuje ime Hummingbird koje je Samsung koristio za prethodnu generaciju svojih popularnih procesora.\nSamsung je procesor Hummingbird razvio u saradnji sa kompanijom Intrinsity, koju je zatim kupio Apple. Veruje se da su određena inženjerska rešenja procesora Hummingbird primenjena i pri dizajniranju Appleovog čipa A4, koji čini osnovu tabličnog računara iPad i pametnog telefona iPhone 4, pogotovu zato što Samsung proizvodi procesor A4 za Apple.\nHummingbird i njegov naslednik Exynos, zasnovani su na procesorskoj tehnologiji kompanije ARM, koja je prilagođena mobilnim uređajima. Najveći rival platformi ARM su Intelovi x86 procesori, kao i čipovi koje proizvode kompanije AMD i Via. (I.S.)


Tačno 16 godina od požara na Radničkom univerzitetu, Novosadski otvoreni univerzitet je saopštio da je blizu rešenja za obnovu i rekonstrukciju izgorele zgrade.\nDirektor NOU-a Mirko Karakaš naveo je da je pomak napravljen u saradnji sa lokalnim vlastima, i da je sada pitanje dana kada će početi rekonstrukcija objekta, piše 021.\nZa sada je gotov arhitektonski projekat novog izgleda Radničkog a renderinge možete pogledati ovde.\nKarakaš za sada nije želeo da iznosi druge detalje, i samo je naveo da će javnost o svemu biti upoznata narednih dana. Samo je dodao da je postignut dogovor sa strateškim partnerom koji je i prethodnih godina pokazivao spremnost da učestvuje u obnovi zgrade.\nKao što se može videti na renderinzima, novi Radnički će imati proširenje na poslednjim spratovima.\nPogledajte i kako izgleda obnovljena streljana Eđšeg:\n#aneks na zgradi #Mirko Karakas #novi radnicki #pozar #radnicki #radnicki novi sad #Radnički univerzitet #univerzitet\nHotel Nobel inspirisan delima Ive Andrića\n++ NOVI SAD <3 KRALJEVSKI GRAD ++ MANHATAN ZAPADNOG BALKANA ++\nFasada je po meni katastrofa mogli su je samo zastakliti tipa zgrada Ušća Novi Beograd ali sve je bolje pa čak i ovo samo da nije kostur jer ako opet dođu Englezi što dolaze na Exit mislim da će nam se smejati ako još nismo u stanju da sredimo jednu zgradicu


Mladi iz Novog Grada rekli NE odlaganju nuklearnog otpada - Gerila\nViše od 800 osnovaca i srednjoškolaca iz Novog Grada danas je poručilo da ne želi radioaktivni otpad u svojoj blizini, prenosi Srna.\nAkcija “Mladi kažu NE radioaktivnom otpadu”, čiji je organizator Udruženje “Green team”, okupila je više od 800 učenika osnovnih škola “Sveti Sava” i “Vuk Karadžić”, te Gimnazije “Petar Kočić” i Srednjoškolskog centra “Đuro Radmanović” iz Novog Grada.\nUčenici su na skupu u centru grada čitali radove o temi odlaganja radioaktivnog otpada na Trgovskoj gori, a podršku su pružili i učenici Osnovne škole “Petar Mećava” iz Kostajnice koji su izradili i poslali žute cvjetove koje su nosili učenici iz Novog Grada.\nPredsjednik Udruženja “Green team” Mario Crnković ocijenio je da je ideja Hrvatske da odlaže radioaktivni otpad u neposrednoj blizini Novog Grada veoma opasna.\nOva situacija oko radioaktivnog otpada i prijetnje koja nam je pred vratima postaje neizdrživa, tako da i mladi dižu glas da zajednički kažemo “ne”. Poenta današnjeg skupa je da mladi daju svoj glas – vrijeme je da i oni malo progovore o ovoj temi.\nZamjenik načelnika opštine Novi Grad Bojan Lukač naveo je da opština podržava sve aktivnosti u vezi sa ovom problematikom.\nU Novom Gradu sprovode se kontinuirane aktivnosti protiv odlaganja nuklearnog otpada na Trgovskoj gori. Mi svake godine u okviru 1. aprila – Međunarodnog dana ekologije sprovodimo aktivnosti na uređenju grada, obala rijeka Une i Sane, školskih dvorišta, ali ove godine prvi i osnovni cilj je reći stop radioaktivnom otpadu na lokaciji Čerkezovac.\nUčenici su nakon okupljanja i obraćanja učestvovali u akciji čišćenja grada, dvorišta škola, izletišta Kula, te obale rijeke Une i keja.\nRelated tags : green team mario crnković novi grad nuklearni otpad protest


Stanje na putevima: Sigurnost u saobraćaju ugrožena zbog odrona na kolovozu - Portal 072info\nStanje na putevima: Sigurnost u saobraćaju ugrožena zbog odrona na kolovozu\nPrema prikupljenim podacima, na putevima u BiH saobraća se bez dužih zastoja i vanrednih ograničenja. Kolovozi su pretežno mokri, osim ne području Hercegovine gdje se saobraća po suhom kolovozu.\nPovećana je opasnost od odrona zemlje ili kamenja, a posebno izdvajaju se putni pravci: Tuzla-Bijeljina, Bugojno-Novi Travnik, Sarajevo-Foča, Jajce-Banja Luka i Bihać-Bosanska Krupa.\nZbog radova na sanaciji magistralnog puta M-18 Brod na Drini-GP Hum, saobraćaj se obustavlja više puta u toku dana, u trajanju do 30 minuta.\nZbog izvođenja minerskih radova, danas od 13.30 do 14 sati, doći će do potpune obustave saobraćaja na dionici M-4 Doboj-Stanić Rijeka.\nNa autoputu A1 saobraća se nesmetano. Na dionici Zenica-Tarčin vozi se po mokrom, dok se na dionici Zvirovići-Bijača vozi po pretežno suhom kolovozu.\nVozači se savjetuju da, bez obzira na vremenske i saobraćajne uslove, voze maksimalno oprezno i da obavezno drže odstojanje između vozila. Napominje se da je zimska oprema zakonski obavezna do 15. aprila.\nDoboj-Gračanica,(most preko potoka Dubovac)-zbog sanacionih radova saobraća se naizmjeničnim propuštanjem vozila uz postavljenu svjetlosnu signalizaciju.\nKružni tok na ulazu u Široki Brijeg, na raskrsnici magistralnog sa regionalnim putem, zbog sanacionih radova saobraća se naizmjeničnim propuštanjem vozila.\nNevesinje-Mostar dionica (Bakračuša-Nevesinje), zbog sanacionih radova na snazi su privremene obustave saobraćaja u trajanju od 10 minuta, uz postavljenu saobraćajnu signalizaciju.\nBrod na Drini-GP Hum/Šćepan Polje-zabrana za vozila ukupne mase iznad 12 tona i duža od 8 metara, u toku su radovi na sanaciji oštećenja, zbog čega se saobraćaj povremeno obustavlja u trajanju do 30 minuta, saopćeno je iz IC BIHAMK-a.\nR-403a, Kamenica-Tržačka Raštela (u naselju Gata) zbog sanacije klizišta na snazi je zabrana saobraćaja za vozila preko 30 tona (osim autobusa i cisterni za prevoz mlijeka).\nR-418b, Konjic-Buturović Polje (Jezerine) zbog klizišta potpuno je obustavljen saobraćaj. Saobraćaj prema Buturović Polju odvija se putem iz Čelebića preko novog mosta.\nR-442a, Hadžići-Igman (lokacija Crvene stijene)-zbog izvođenja hitnih radova na otklanjanju kamenja na kolovozu. Saobraćaj će se od 8 do 16 sati, odvijati iz povremene polusatne obustave.\nR-445, Zenica-Tetovo, zbog izvođenja radova na rekonstrukciji saobraćaj se odvija jednom trakom (dionica od kružne raskrsnice Crkva do prevoja gdje se nalazi pekara “Pariz”).\nZbog izvođenja neophodnih radova, usporeno se saobraća u ulicama Kromolj i Slatinski put u Vogošći (od br. 3 do br.87).\nZbog održavanja memorijalne ulične trke danas u vremenu od 11 do 12 sati privremeno će se obustaviti saobraćaj na području Ilidže, u ulicama Hrasnička cesta i Butmirska cesta.\nPrethodni članakDNEVNI HOROSKOP 01.04.2015\nSljedeći članakZabavni mitovi o seksu


Kompanija kineskog milijardera umesto inovativne sile postaje obična, dosadna banka? - Biznis Telegraf.rs - mediji.net\nKompanija kineskog milijardera umesto inovativne sile postaje obična, dosadna banka? - Biznis Telegraf.rs\nNisu želeli da komenatrišu da li je došlo do ikakvog dogovora\nAnt grupa kineksog milijardera Džeka Maa, brzo je postala jedna od najmoćnijih kineksih kompanija, a njeni planovi da poveže svet tehnologije i finansija rasli su iz dana u dan. Ipak, čini se da je ito onoliko koliko joj je trebalo da se popne na vrh, trebalo i da padne, pa sada od velikog vizionara postaje još jedna obična, dosadna banka.\nAnt grupa našla se na meti kineksih vlasti, pa se sve više pretvara u klasičnu banku koja pod žestokim nadzorom države...\nalibabaPročitajte još na ovu temu\ndžek maPročitajte još na ovu temu\nKinaPreko 5700 vesti\n"Hongkonški poslovi su unutrašnja stvar Kine": Poruka beloruskog predstavnika u ime 70 zemalja u UNHRC-a\nHongkonški poslovi su unutrašnji poslovi Kine i druge zemlje ne smeju da se u njih mešaju, izjavio je juče beloruski predstavnik u zajedničkom govoru u ime 70 zemalja na 46. zasedanju Saveta za ljudska prava Ujedinjenih nacija (UNHRC).U zajedničkom govoru se ukazuje da je nemešanje u unutrašnje...\nVELIKI DOSTOJEVSKI JE SVE PREDVIDEO: Čuveni pisac znao s kim će Rusija oformiti moćni savez\nIstorijski gledano, okretanje Rusije prema Istoku bila je reakcija na postupke Zapada, koji su se doživljavali kao "izdaja ili prinuda", piše novinar Aleks Civik u članku za američki list "Nešenal interest".Novinar podseća da je ruski pisac Fjodor Dostojevski upozoravao na to da će se tokom...\nZAŠTO SRBIJA NIKOME NE POKLANJA KINESKE VAKCINE: Predsednik Vučić otkrio zašto je to tako\nPredsednik Srbije Aleksandar Vučić istakao je danas da su svi zainteresovani za kinesku vakcinu, ali da Srbija ne može da ih izvozi.Vučić je, na konferenciji sa ambasadorkom Kine Čen Bo, na pitanje u kojoj meri moze da posreduje ili pomogne zemljama u regionu u nabavci vakcine, rekao da Kinezi...


Spektakularno svetsko otkriće srpske naučnice: Mreža brzih „auto-puteva“ kroz — svemir - Sputnjik Srbija\n11:04 25 Jun 2021\n20:28 23.12.2020 (osveženo 21:59 23.12.2020) Preuzmite kraći link\nNjen poslednji rad je vezan za skraćenje vremena, za koje se tzv. mala tela, asteroidi, komete ili letelice kreću na 100 godina, jer u svemiru je za takvo kretanje potrebno ogromno vreme koje se meri stotinama hiljada ili milionima godina. Ovo skraćenje je i omogućilo pronalazak nepoznatih struktura kojima u početku niko nije znao poreklo.\n„Onda sam 2019. pozvala mog američkog saradnika Arona Rozengrina da mi pomogne da nešto napišem o tome, on lepo piše. Na moju sreću, nije bio poverljiv prema tom rezultatu, krenuli smo u proveru, srećom, potvrđeno je da nije greška u računu, da sve zaista postoji. I dalje nismo znali šta je to, tada se uključio jedan grčki astronom koji nas je uputio na literaturu, verovao je da bi to mogli da budu svemirski „auto-putevi", priča nam Nataša Todorović.\nOtkriće dr Nataše Todrović značiće veliku uštedu zemaljskih resursa u daljem istraživanju svemira, jer reč je o prirodnim putevima na kojima se ne troši bilo kakvo gorivo.\nNASA je već koristila svemirske "auto puteve", ali na poznatim malim rutama, Nataša Todorović ih je otkrila u celom Sunčevom sistemu.\nU poslednjih nekoliko dana, od kada je rad objavljen u časopisu „Sajns advans“, dobila je bezbroj imejlova kolega naučnika, a da li je već kontaktirala neka svemirska sila koja će koristiti njene rute, znaće uskoro, kada otvori poštu.\nZavršila je astronomiju na Prirodno - matematičkom fakultetu, magistrirala je i doktorirala u saradnji sa astronomima iz Nice i Padove.\nNASA, Sunčev sistem, brzina, letelice, auto putevi, svemir, otkriće, nauka, Srpkinja


Odbojka tag | Boom93\nOdbojkaški tim Osnovne škole „Desanka Maksimović“ ostvarila je veliki uspeh i osvojila drugo mesto na „Školarijadi“ koja se održava u Beogradu.\nUčenici Osnovne škole „Desanka Maksimović“ uzeće učešće na takmičenju „Školarijada“ koji okuplja učenike do 15 godina iz celog sveta.\nOdbojkašice Srbije pobedom nad BIH započele odbranu titule na EP\nOdbojkašice Srbije savladale su danas u Beogradu selekciju Bosne i Hercegovine sa 3:0 (25:11, 25:18, 25:14), u meču prvog kola Grupe A na Evropskom prvenstvu.\nOdbojkašice Srbije brane titulu na Evropskom prvenstvu\nŽenska odbojkaška reprezentacija Srbije odigraće prvi meč na 32. Evropskom prvenstvu u danas od 17 časova u beogradskoj „Štark areni“, uz direktne prenose na...\nPrijem za učenike škola koji su osvojili nagrade na republičkim sportskim takmičenjima\nU Svečanim salonima gradskog zdanja upriličen je prijem za učenike Osnovne škole Desanka Maksimović koji su osvojili prvo mesto na republičkom takmičenju iz...\nDržavni šampioni u odbojci\nNa državnom prvnstvu u odbojci koje je juče održano u Karatašu, muška ekipa osnovne škole "Desanka Maksimović" osvojila je prvo mesto i tako postali državni...\nDragan Bonić novi je trener Odbojkaškog kluba Mladi radnik iz Požarevca.\nPolufinale prvenstva, Mladi radnik na Partizan\nEkipa Mladog radnika u polufinalu odbojkaškog play off-a prvenstva Srbije ugostiće tim Partizana iz Beograda.\nOdbojkaši Mladog radnika su u drugoj utakmici play off-a uspeli da pobede ekipu Ribnice u Hali sportova u Požarevcu. Podsetimo da je u prvoj utakmici ekipa...\nNovi poraz odbojkaša Mladog radnika\nU poslednjem kolu regularnog dela Super odbojkaške lige Srbije ekipa Mladog radnika je putovala u Suboticu gde se sastala sa timom Spartaka.\nŠampion lako do nove pobede protiv Mladog radnika\nU okviru 17. kola Super odbojkaške lige Srbije ekipa Mladog radnika je u Požarevcu ugostila aktuelnog šampiona države tim Vojvodine iz Novog Sada.\nMladi radnik protiv šampiona države cilja novu pobedu\nOdbojkaši Mladog radnika će u 17. kola Superlige u Hali sportova u Požarevcu ugostiti aktuelnog šampiona države tim Vojvodine iz Novog Sada.\nRibnica prekinula seriju pobeda Mladog radnika\nU okviru 16. kola odbojkaške Superlige Mladi radnik je putovao u Kraljevo gde se sastao sa ekipom Ribnice.\nMladi radnik protiv Borca traži novu pobedu\nOdbojkaši Mladog radnika će u 15. kolu Superlige Srbije u Hali sportova u Požarevcu ugostiti ekipu Borca iz Starčeva.\nOdbojkaši Mladog radnika danas igraju osminu finala Kupa CEV\nOdbojkaši Mladog radnika juče oko 15 časa su doputovali u Monpelje gde će igrati osminu finala Kupa CEV.\nPosle pet setova Mladi radnik poražen od Vojvodine\nOdbojkaši Mladog radnika odigrali su u Novom Sadu, odloženu utakmicu 8. kola, gde su se sastali sa aktuelnim šampionom Srbije timom Vojvodine.\nPredsedništvo Odbojkaškog saveza Srbije (OSS) i predsedništva UOKPL i UOKRL doneli su danas odluku da se sva odbojkaška takmičenja prekidaju do 11. decembra.


"Pukotina" od danas u bioskopima - Kultura - Dnevni list Danas\nPočetna » Kultura » „Pukotina“ od danas u bioskopima\n„Pukotina“ od danas u bioskopima\nFilm Gregorija Hoblita „Pukotina/Fracture“ (112 minuta), premijerno će večeras (20.00) biti prikazan u velikoj dvorani beogradskog Doma sindikata, najavio je ovdašnji distributer Tuck. Sledećeg dana, 16. avgusta film ulazi u redovnu bioskopsku eksploataciju u Srbiji, najpre u beogradskim bioskopskim salama – Dom sindikata, Roda i Tuckwood, kao i u novodsadskoj Areni.\nFilm Gregorija Hoblita „Pukotina/Fracture“ (112 minuta), premijerno će večeras (20.00) biti prikazan u velikoj dvorani beogradskog Doma sindikata, najavio je ovdašnji distributer Tuck. Sledećeg dana, 16. avgusta film ulazi u redovnu bioskopsku eksploataciju u Srbiji, najpre u beogradskim bioskopskim salama – Dom sindikata, Roda i Tuckwood, kao i u novodsadskoj Areni. Glavne uloge u ovom trileru izneli su Antoni Hopkins, Rajan Gosling, Dejvid Strethern i Rozamund Pajk, dok su se za scenario brinuli Den Pajn i Glen Gers.\n„Izuzetno putovanje jednog fakira“ od danas u bioskopima (VIDEO)\nU Zastava oružju od danas novi kolektivni ugovor


Predsjedniku Narodne skupštine stigla čestitka Valentine Matvijenko | NSRS\nPredsjedniku Narodne skupštine stigla čestitka Valentine Matvijenko\nPredsjedniku Narodne skupštine Republike Srpske Nedeljku Čubriloviću danas je stigla čestitka povodom 30 godina postojanja i rada najvišeg zakonodavnog tijela Srpske od predsjednice Savjeta Federacije Federalne skupštine Ruske Federacije Valentine Matvijenko.\nOna je u čestitki istakla da se ne može procijeniti doprinos zakonodavne institucije uspostavljanju i sveobuhvatnom demokratskom razvoju Republike Srpske na principima Dejtonskog sporazuma od 14. decembra 1995. godine.\n"Zalaganjem republičkog parlamenta formirana je efikasna pravna baza koja obezbjeđuje realizaciju ustavnih prava građana", navela je Matvijenkova i dodala da računa na dalju saradnju Savjeta Federacije Federalne skupštine Ruske Federacije i Narodne skupštine Republike Srpske, te na nastavak konstruktivnog dijaloga kada se epidemiološka situacija stabilizuje.\nMatvijenkova je u ime Savjeta Federacije čestitala predsjedniku Čubriloviću i poslanicima 30-godišnjicu postojanja i rada Narodne skupštine Republike Srpske.\n"Želim Vama i poslanicima Narodne skupštine Republike Srpske dobro zdravlje, te dalji uspjeh u zakonodavnom radu", navela je Matvijenkova.\nPredsjednik Čubrilović položio cvijeće na spomenike palim borcima Vojske Srpske i poginulim borcima NOB-a\nBožićna čestitka predsjednika Narodne skupštine: Srećan i Bogom blagosloven Božić!\nOdluka Kolegijuma Narodne skupštine o prisustvu sjednicama Narodne skupštine i sjednicama odbora nevladinih organizacija, udruženja, sindikata i drugih subjekata u 2022. godini\nNovogodišnja čestitka predsjednika Narodne skupštine: Nadam da će nam Nova godina donijeti jaču i stabilniju Republiku Srpsku


APOKALIPSA, KRAJ, SMRT NA SAN SIRU: Italiju sačekale brutalne naslovne strane zbog neodlaska na Mundijal! (FOTO) - Prnjavorski informativni portal\nAPOKALIPSA, KRAJ, SMRT NA SAN SIRU: Italiju sačekale brutalne naslovne strane zbog neodlaska na Mundijal! (FOTO)\nNije bilo lako italijanskim novinarima u ponedeljak uveče, pošto se njihova zemlja nije susrela sa ovakvom situacijom punih 60 godina\nTamošnji mediji najviše kritika uputili su igračima i selektoru Ðanpjeru Venturi kome se zamera jer je izostavio Lorenca Insinjea, napadača Napolija u sjajnoj formi, kao i to što je Manolo Gabijadini dobio šansu ispred Andree Belotija.\nNajdalje su otišli listovi Korijere delo Sport i Libero sa naslovima “Sve ih oterajte”, odnosno “Smrt na San Siru”, što jasno govori koliko je svima na Apeninima teško palo to što neće videti Rusiju.\nUgledna Gazeta delo Sport na naslovnici donosi naslov “Kraj”, a na trećoj strani “Apokalipsa”, Korijere dela Sera je nešto umerenija “Bez Mundijala posle 60 godina”, dok Tutosport piše “Svi kući” i naglašava da su se fudbaleri osramotili.\nEliminacija Italije je i sportska tema broj jedan u Evropi, nemački Bild ističe sliku golmana Ðanluiđija Bufona u suzama i naslovom “Svetsko prvenstvo bez Italije”, francuski Lekip piše da je “Italija doživela istorijski fijasko”, španska Marka “Neverica, Italija bez Mundijala”, a britanski Gardijan i najdrastičniji donosi naslov, verovatno najbolje opisujući iz fudbalskog ugla – “Kraj sveta”.\nPogledajte kako izgledaju pojedinačno naslovnice:


Zvizdić sa zvaničnicima Svjetske banke: Mladi i energetika prioriteti BiH – Haber.ba\nZvizdić sa zvaničnicima Svjetske banke: Mladi i energetika prioriteti BiH\nNapredak Bosne i Hercegovine u procesu evropskih integracija i stepen realizacije ciljeva iz Ekonomske reformske agende bile su teme današnjeg susreta predsjedavajućeg Vijeća ministara BiH Denisa Zvizdića u Washingtonu sa izvršnim direktorom Svjetske banke Frankom Heemskerkom, javlja Anadolu Agency (AA).\nDenis Zvizdić , Frank Heemskerk, sastanak -Fokus\nPredsjedavajući Vijeća ministara BiH Denis Zvizdić je pohvalio saradnju i rekao da je Svjetska banka jedan od najznačajnijih instiucionalnih investitora u poslijeratnoj obnovi BiH i procesima tranzicije u BiH sa preko 2,4 milijarde USD uloženih u BiH. On je naglasio i značaj savjetodavne podrške koju BiH dobija u različitim oblastima.\nRazgovarali su i o projektima koji se implementiraju u BiH i istaknuli vidljiv napredak u realiziranju reformskih procesa.\nIzvršni direktor Svjetske banke Frank Heemskerk je naglasio da je i u narednom periodu neophodno podsticati ekonomske reforme. On je istaknuo značaj i pozitivne efekte projekta kredita za razvojnu politiku (DPL).\nPredsjedavajući Vijeća ministara BiH Denis Zvizdić je rekao da su prioriteti Bosne i Hercegovine zapošljavanje mladih i ulaganja u komunikacijsku infrastukturu, kao i sektor energetike.\nTeme:Denis Zvizdić, Frank Heemskerk, sastanak\nVučić, Zaev i Rama potpisali deklaraciju o slobodnom protoku robe i ljudi\nSDP: “Članovi Predsjedništva nijemi posmatrči sastanka u Beogradu”


Belgijski nacisti dobijaju penzije od Nemačke - 09.06.2016, Sputnik Srbija\nBelgijske vlasti izrazile su danas zabrinutost zato što čak 2.500 bivših belgijskih nacista i dalje prima nemačke penzije, prenosi britanski „Bi-Bi-Si“. 09.06.2016, Sputnik Srbija\nevropa, vesti, svet, nemačka, belgija\n17:01 09.06.2016 (Osveženo: 17:03 09.06.2016)\n© AFP 2021 / FRANCE PRESSE VOIRNacistički oficiri pozravljaju Adolfa Hitlera na vojnoj paradi 1938 u Nemačkoj\nBelgijske vlasti izrazile su danas zabrinutost zato što čak 2.500 bivših belgijskih nacista i dalje prima nemačke penzije, prenosi britanski „Bi-Bi-Si“.\nBelgijanci koju su preživeli nacistički pogrom zatražili su od Vlade u Berlinu da obustavi isplatu penzija tim ljudima, a belgijski ministar zadužen za penziono osiguranje Danijel Baklen je izjavio da „deli njihovo ogorčenje“.\n6 Novembar 2015, 19:00\nBaklenova portparolka Žeraldin Lamoro je, međutim, za „Bi-Bi-Si“ rekla da Nemačka rukovodi tim isplatama i da belgijske vlasti „ne raspolažu zvaničnim podacima“ o primaocima tih penzija.\nNakon završetka Drugog svetskog rata 1945. godine, belgijski sudovi su osudili oko 57.000 belgijskih nacističkih kolaboracionista.\nOdređeni broj Belgijanaca je regrutovan u nemačke SS jedinice i nemačku vojsku, dok su kolaboracionisti pomagali nacistima u slanju Jevreja i boraca otpora u koncentracione logore.\nPeticiju za obustavu isplate nemačkih penzija bivšim nacistima organizovali su članovi Memorijalne grupe Belgijanaca koji su preživeli nacističke kampove i koji žele da se moderna Belgija i dalje seća vremena ratne okupacije.\n„Veoma je tužno što Belgija ne može ili neće da dođe u posed informacija o primaocima penzija. Ne razumem kako u današnje vreme Belgija i Nemačka ne uspevaju da razmene te informacije“, izjavio je predsednik Memorijalne grupe Piter Paul Beten.


Vučić se obratio javnosti: Mnogo važnih događaja u septembru, ne interesuju nas sukobi!\nVUČIĆ SE OBRATIO JAVNOSTI: Boriću se protiv onih koji pokušavaju da razore Srbiju! (VIDEO)\n08. 09. 2021. u 18:04\nPREDSEDNIK Republike Srbije Aleksandar Vučić obratio se večeras javnosti u Palati Srbija.\nPredsednik je na početku obraćanja rekao da želi da najavi nekoliko važnih događaja.\nKako kaže, Nemačka je jedan od najbitnijih trgovinskih partnera Srbije.\n- Očekujemo da pređemo 6 milijardi ukupne razmene, i ta razlika između Nemačke i drugih zemalja je iz godine u godinu sve veća. Ona je prvi trgovinski partner i veoma je važna za Srbiju, jedan je od najvećih investitora u našu zemlju - rekao je Vučić i dodao:\nPredsednik je rekao da kada Nemci dođu, dođu da ostanu i da ulažu dugoročno.\n- U odnosu na 2010. smo za dva i po puta uvećali trgovinsku razmenu sa Nemačkom. Čak je rast našeg izvoza u Nemačku porastao i pokazuje koliko je naša ekonomija u prethodnim godina napredovala - rekao je Vučić i dodao da će sa njom razgovarati i o svim bitnim regionalnim pitanjima.\nPredsednik je rekao da će se raditi na brzoj pruzi Beograd-Niš-Preševo.\n- Dočekujući Angelu Merkel daćemo sve od sebe da pokažemo poštovanje prema ženi koja je 16 godina bila na čelu Nemačke i uspešno čuvala stabilnost čitavog kontinenta - rekao je Vučić.\nKRAJEM SEPTEMBRA U SRBIJU DOLAZI URSULA FON LAJEN\n- Nama je važno da razgovaramo sa gospođom Merkel o Berlinskoj konferenciji, a krajem meseca Ursula Fon Lajen dolazi u Beograd - najavio je predsednik i dodao:\n- Već u nedelju ću imati razgovore sa Dodikom, pred Dan nacionalne zastave i srpskog jedinstva. Septembar će biti prepun važnih događaja za Srbiju - kazao je Vučić i napomenuo:\n- Čudne stvari su se dešavale u prethodnih 48 sati. Za našu zemlju mir je od presudnog značaja, sve što smo uspeli da promenimo u našoj zemlji uspeli smo zbog čuvanja mira. Život uvek stavfljamo ispred svega. Dok sam predsednik Srbije, možemo da se pohvalimo ekonomskim prosperitetom ali i da sačuvamo glavu. Ne želim da učestvujem u nelegalnoj politici, zato smo trpili i prihvatali pritiske i pretnje, lično sam se trudio da ne reagujem na uvrede i besmislice koje sa slušao - rekao je predsednik.\nALBANCI NE ŽELE DOGOVOR\nVučić je rekao da je postignut mali napredak po pitanju nestalih na KiM.\n- Albanska strana ne želi nikakav dogovor, ali ni nikakav razgovor. Ono sa čim dolaze u Brisel uvredljivo je za svakoga. Danas smo razgovarali i sa predstavnicima OEBS-a o situaciji na jugu Srbije. Uradićemo sve što možemo da deo Albanaca uvedemo u sistem Srbije, ali ono što ćemo tražiti, takođe, to je da se dobro zna kojoj državi pripadaju i oko toga nema polemike - rekao je Vučić.\nPredsednik je istakao da smo jedni drugima potrebni i da samo ako budemo razumeli jedni druge, da ćemo moći da opstajemo.\n- Nadam se da će Crna Gora moći da prevaziđe svoje unutrašnje podele. Što se nas tiče, ni na koji način ne želimo da utičemo na bilo koju stranu, osim ako možemo da pomognemo na neki način - rekao je Vučić i istakao je da, iako je pozvan da prisustvuje ustoličenju, ipak nije otišao.\n- Istakao sam i u pismu Joanikiju da je jako bitno održati mir i poštovati samostalnost Crne Gore. Kako je ustoličen mitropolit, tako su iz celog regiona krenuli napadi na mene.\nKako kaže, vodi se besmislena kampanja o tome kako sam je on lično upravljao ustoličenjem na Cetinju.\n- Ja nisam razgovarao ni sa Krivokapićem niti sa Abazovićem koji su bili upućeni u ceo slučaj. Takođe, neki su me napali da želim preko crkve da pravim veliku Srbiju. Vidi se orkestrirana i organizovana kampanja - rekao je Vučić i dodao da je ovog puta nešto snažnija jer neki ljudi teško trpe svoj politički poraz.\n- Ovo nas dovodi do zaključka da mnogi to rade zato što još od sticanja nezavisnosti Kraljevine Srbije, do Republike Srbije, postojali su pokušaji da se Srbija koja je uvek bila najveća, da se iskontroliše i da se ne dozvoli da štrči ni po koju cenu. Ona nikome nije smetala do 2011. jer je bila slaba i razjedinjena - rekao je Vučić i dodao da je tada bila dobar partner svima jer nikome, kako dodaje, nije smetala.\nNe očekujte da se neko raduje uspehu Srbije!.\nJAČI TLAČI: SRBIJA MORA DA SNAŽI\n- Nemci su najavili danas oko 13:30 posetu Merkelove Srbiji, ali ja u to vreme danas nisam mogao, pa sam to učinio sada na ovoj konferenciji, rekao je Vučić i odgovorio novinaru N1 koji su razlozi današnje konferencije:\n- Dok sam živ boriću se protiv onih koji su Srbiju razarali i koji Srbiju danas pokušavaju da razore. Narod uvek kaže na kraju. Imaju veliku šansu da pobede, ali mi ćemo da se borimo našim rezultatima i pozitivnom kampanjom. Ja im unapred čestitam. Možda pobede i u prvom krugu - rekao je Vučić i dodao da se još ne zna ko će biti kandidat SNS na izborima.\nAleksandar Vučić predsednik Srbije obraćanje javnosti Palata Srbije


Republika / (VIDEO) Završena zajednička pokazna vežba srpske i kineske policije u Smederevu!\n(VIDEO) Završena zajednička pokazna vežba srpske i kineske policije u Smederevu!\nčetvrtak, 28. 11. 2019.| 12:13\nZajednička pokazna vežba pripadnika MUP-a Srbije i specijalnih jedinica policije Ministarstva javne bezbednosti Kine, iz provincije Henan, održana je danas u smederevskoj železari HBIS Group Srbija.\nVežbi su prisustvovali predsednik Srbije Aleksandar Vučić, ministar unutrašnjih poslova Nebojša Stefanović, ambasadorka Kine u Srbiji Čen Bo, direktor BIA Bratislav Gašić.\nPolicija u Raškoj dobija pojačanje\nStefanović: Bezbednost u Vrnjačkoj Banji na izuzetno visokom nivou\nU vežbi je prikazano savladavanje i onesposobljavanja terorista i oslobađanja talaca, učestvovalo je 180 pripadnika, 20 vozila različite namene i tri helikoptera.\nSvoje veštine i sposobnosti prikazili su pripadnici specijalnih jedinica policije iz kineske provincije Henan i pripadnici srpske Specijalne antiterorističke jedinice, Žandarmerije, Helikopterske jedinice, Pregovaračkog tima MUP-a i Uprave kriminalističke policije.\nSrbija Aleksandar Vučić Nebojša Stefanović MUP Smederevo Srpska policija Pokazna vežba Čen Bo Kineska policija\nZajedničke patrole srpskih i kineskih policajaca najveći garant bezbednosti turista\nStefanović razgovarao sa ambasadorom Kine Čen Bo\n"Prvo ispitati imovinu ministara u Vladi"\nPredsednica Skupštine Kosova Vjosa Osmani izjavila je nakon sastanka predsedništva parlamenta da...


Prada S.p.A. i L'Oréal su potpisali dugoročni ugovor o licenci za izradu, razvoj i distribuciju luksuznih kozmetičkih proizvoda za marku Prada. Ovaj ugovor će omogućiti dvema kompanijama da objedine svoju stručnost u svakom od svojih sektora.\nPatricio Berteli (Patrizio Bertelli), generalni direktor kompanije Prada S.p.A.: „L’Oréal je vodeća svetska kozmetička kompanija. Njen položaj i iskustvo čine je idealnim partnerom za kompaniju Prada da bi mogla da razvije svoj pun potencijal u raznim novim projektima, da iskoristi dobro utvrđeni identitet kompanije Prada u sektoru mirisa i privuče još više publike širom sveta.“\nPatricio Berteli (Patrizio Bertelli), generalni direktor kompanije Prada S.p.A.: „L’Oréal je vodeća svetska kozmetička kompanija. Njen položaj i iskustvo čine je idealnim partnerom za kompaniju Prada da bi mogla da razvije svoj pun potencijal u raznim novim projektima, da iskoristi dobro utvrđeni identitet kompanije Prada u sektoru mirisa i da privuče još više publike širom sveta.“\nCiril Capui (Cyril Chapuy) , predsednik L'Oréal Luxe: „Veoma smo zadovoljni što smo potpisali ovaj ugovor o licenci sa kompanijom Prada. Prada je jedan od najcenjenijih aktera u globalnoj industriji luksuznih proizvoda. Simbol izvrsnosti i avangarde, jedinstvena i nekonvencionalna filozofija brenda Prada privlači potrošače širom sveta. Ova licenca će kompaniji L'Oréal Luxe omogućiti idealnu dopunu za portfolio kultnih brendova.“\nNakon pribavljanja svih odgovarajućih standardnih regulatornih odobrenja, ugovor o licenci je stupio na snagu 1. januara 2021. godine.


ISTRAŽIVANJE Ko su najpoželjniji POSLODAVCI u Srbiji Ove godine među 20 najbolje ocenjenih DVA JAVNA PREDUZEĆA - UžiceMedia\nNaslovna Privreda ISTRAŽIVANJE Ko su najpoželjniji POSLODAVCI u Srbiji Ove godine među 20 najbolje...\nISTRAŽIVANJE Ko su najpoželjniji POSLODAVCI u Srbiji Ove godine među 20 najbolje ocenjenih DVA JAVNA PREDUZEĆA\nCoca-Cola HBC, Telenor i Naftna industrija Srbije vodeća je trojka među najpoželjnijim poslodavcima u našoj zemlji. Budući radnici u proseku očekuju plate 80.000 dinara.\nPrema rezultatima istraživanja Coca-Cola HBC, Telenor i Naftna industrija Srbije vodeća je trojka među najpoželjnijim poslodavcima u našoj zemlji. Istraživanje portala Poslovi Infostud sprovedeno je u periodu januar-mart 2018, a u kojem je učestvovalo 10.157 ispitanika.\nBeleži se i smanjeno interesovanje za rad u privatnim kompanijama u domaćem vlasništu\nSa jednog od ranijih prijema privrednika Užica\nza koje se 2016. odlučilo oko 17%, a ove godine skoro 14% anketiranih.\nKada se ovi podaci ukrste sa stručnom spremom, kandidati sa završenim postdiplomskim\nstudijama u proseku očekuju platu preko 100 hiljada dinara, a oni sa osnovnom školom duplo niže, oko 47 hiljada dinara. Ispitanici sa završenom srednjom školom (koji predstavljaju najveći procenat radno sposobnog stanovništva) očekuju zaradu od 58.000 dinara.\nNaslovna fotografija: Pogon Jasmila iz Arilja, jedne od najuspšnijih firmi užičkog kraja\nNETO PROSEČNA ZARADA\nPrethodni tekstProsečna februarska ZARADA u Srbiji tek nešto preko 400 evra U Zlatiborskom okrugu UŽIČANI sa najboljim primanjima\nSledeći tekstZLATIBOR prednjači u razvoju KONGRESNOG turizma U toku dva skupa posvećena studenatima POLJOPRIVREDE i DEČJE ENDOKRINOLOGIJE


Direktor Uprave za saradnju sa dijasporom i Srbima u regionu Ministarstva spoljnih poslova Srbije Arno Gujon izjavio je danas tokom posjete Drvaru da će uprava finansijski pomoći srpska udruženja koja "svojim djelovanjem čuvaju duh ovog grada".\n"Drvarčani su se vratili među ruševine i počeli sve ispočetka i danas, iako je finansijska situacija teška, srpski povratnici koji ovdje djeluju preko svojih udruženja čuvaju duh Drvara", rekao je Gujon Srni nakon sastanka sa predstavnicima udruženja iz Drvara i Glamoča.\nPrema njegovim riječima, Srbija će nastaviti da pruža podršku i pomoć Srbima u Federaciji BiH, ali i regionu.\nNačelnik opštine Drvar Dušica Runić rekla je Srni da svaka pomoć udruženjima predstavlja pomoć budžetu opštine, te izrazila zahvalnost Srbiji za pomoć ovoj lokalnoj zajednici.\nFrancusko-srpski humanitarac Gujon posjetio je srpsko selo Nagrađe nadomak Drvara u kome se nalazi srednjovjekovni Visuć grad, u pratnji konzula Srbije u Mostaru Marije Bakoč i konzula Srbije u Drvaru Predraga Mitića, kao i načelnika Drvara Dušice Runić i Istočnog Drvara Milke Ivanković.\nUdruženje "Nagrađe - Crna kraljica" iz Drvara je u znak zahvalnosti proglasilo Gujona počasnim članom.\nArno Gujon Drvar


Pantić: Društvene mreže imaju odgovornost da spreče dezinformisanje | EurActiv Serbia\nPantić: Društvene mreže imaju odgovornost da spreče dezinformisanje\nO borbi protiv dezinformacija, širenju lažnih vesti na društvenim mrežama i pouzdanosti izveštavanja putem blogova uživo, za EURACTIV govori profesor na Odeljenju za medije, komunikacije i vizuelne umetnosti na Univerzitetu Pejs u Njujorku Mirjana Pantić.\nKoje su teme najčešća meta kampanja dezinformisanja u SAD i da li se one razlikuju od ostatka sveta?\nI dalje je kovid-19 glavna tema u medijima u SAD kao i ostatku sveta zbog svoje složenosti i još mnogo nepoznanica podložna dezinformisanju. Ali sve iako izostavimo kovid-19, zasigurno je da su nedavni predsednički izbori u SAD ti koji su se našli drugi na listi kampanje deiznformisanja, a to govori da su ključne velike teme najpogodnije da se oko njih šire lažne vesti.\nOno što je dobro da se ovde sve više akcenat stavlja na proveru tačnosti informacija, tako da se lažnim vestima relativno brzo stane na put. U medijskm kućama danas postoje zaposleni kojima je upravo posao da utvrđuju da li su informacije tačne, a osim toga tu je sve veći broj sajtova kojima je primarni fokus da odvoje tačne od lažnih informacija.\nMeđutim ono što jeste problem je da ljudi tragaju za informacijama koje samo potvrđuju njihove ukorenjene stavove tako da oni odbacuju istinu čak iako im se ta istina jasno predoči. Vi njih ne možete ubediti u tačnost informacija koje ste dokazali ako nisu u skladu sa njihovim stavovima.\nDa li vodeći mediji, u nastojanju da prate brzinu širenja informacija putem društvenih mreža, izveštavanjem putem blogova uživo žrtvuju tačnost i pouzdanost informacija zarad više "klikova"?\nStvari su tu malo komplikovane. Blogovi uživo su format izveštavanja 21. veka. Jako je bitno da taj format negujemo i unapređujemo jer nam on donosi informaciju u momentu u kojem se događaji odigravaju. To je veoma kompleksno a veoma je i važno kad je reč o velikim događajima kao što su vremenske nepogode ili teroristički napadi. Samim tim što izveštavate odmah gde se dogodio teroristički napad vi upućujete ljude da ostanu u svojim domovima, da izbegavaju tu lokaciju, da jednostavno prate dalji tok događaja dok se situacija ne razreši.\nDrugo, priroda formata je demokratična zato što se dozvoljava da se u njemu nađe velika količina informacija sa različitih strana. Naravno, brzina kojom se te informacije proizvode u blogovima uživo stvara prostor za greške.\nJedno moguće rešenje za taj problem i najbolje rešenje jeste da se mediji prvenstveno oslanjaju na informacije iz relevantnih izvora. Međutim, ono što se dešava u praksi je malo komplikovanije. Ne dešava se nužno da mediji dobiju zvanične podatke, posebno kad je reč o osetljivim temama i događajima koji se upravo odigravaju, zato se dešava da oni naprave grešku kad kreiraju blogove uživo.\nMeđuitm, kad je reč o vodećim medijima kao što je britanski Gardijan oni to rešavaju tako što označe pogrešnu informaciju i izvine se čitaocima. Kredibilni mediji greške svode na minimum i kad ih naprave transparentno na njih ukažu što je jako važno za izgradnju poverenja između njih i publike.\nUkidanje naloga Donalda Trampa na Tviteru izazvalo je lavinu različitih reakcija, ali to nije prvi nalog koji su Tviter ili Fejsbuk izbrisali zbog širenja dezinformacija. Koliko je ta taktika tehnoloških giganata efikasno sredstvo u borbi protiv dezinformacija i da li njeni rezultati mogu opravdati eventualno uskraćivanje prava na slobodu govora?\nTviter i Fejsbuk su privatne kompanije i kao takve one ne podležu prvom amandmanu američkog Ustava koji garantuje slobodu govora, drugim rečima dok američki Kongres ne može da ograniči slobodu govora jer mu to prvi amandman ne dozvoljava privatne kompanije mogu da uređuju pravila igre u svom dvorištu.\nŠirenje dezinformacije jeste dobilo na nekoj vrsti značaja sa širenjem društvenih mreža i zato na njima jeste odgovornost da to spreče. Tviter, na primer, uvodi opciju označavanja informacija koje su lažne i to jeste dobar potez ali videćemo kako će izgledati u praksi.\nOno što se društvenim mrežama spočitava jeste da su pristrasne kad je reč o tome koje naloge gase a koje ostavljaju iako su problematični. Međutim, važno je da se lažne vesti kojih je sve više svedu na minimum pošto ne mogu potpuno da nestanu.\nEkstremisti i teoretičari zavere će naći druge platforme preko kojih će širiti svoju ideologiju, ali vodeće društvene mreže imaju daleko veći značaj od tih nezavisnih platformi zato što preko njih teroristi recimo dolaze do ljudi koji nisu dovoljno informisani ili su neodlučni tako što im serviraju informacije bez ikakvog uporišta u stvarnosti.\nKad je reč o širenju takvih vesti važno je naglasiti da to ne doprinosi ni demokratiji ni slobodi govora jer preduslov za kvalitetnu debatu jeste razmena informacija koje su potkovane činjenicama a ne lažnim vestima.\nZa promene u oblasti medija biće potrebno vreme\nNema idealnog modela za finansiranje javnih servisa\nKazniti medije za klevetu u skladu s prihodima


Hrvatska uputila notu Srbiji zbog pretnji hrvatskoj manjini\nTanjug 11. marta 2021. 21:08\nZAGREB – Ministarstvo spoljnih i evropskih poslova Hrvatske (MVEP) danas je uputilo protestnu notu Srbiji, u kojoj je izrazilo zabrinutost zbog, kako je navedeno, brojnih pretnji, zastrašivanja i uvreda na račun predstavnika hrvatske nacionalne manjine u Srbiji posle zahteva da se hrvatski uvede u službenu upotrebu.\nPosle javne rasprave nastale nakon pokretanja procedure uvođenja bunjevačkog govora kao službenog jezika na području Grada Subotice, „predstavnici institucija hrvatske nacionalne manjine u Subotici izloženi su teškim uvredama, pretnjama i zastrašivanjima na društvenim mrežama“, saopštilo je MVEP, a prenosi Hina.\nTe pretnje su, navodi se u saopštenju, „prijavili nadležnoj policijskoj upravi u Subotici te očekuju od nadležnih tela Republike Srbije da im pruže odgovarajuću zaštitu, a počinitelje procesuiraju“.\nNa zvaničnu imejl adresu Demokratskog saveza Hrvata u Vojvodini jutros je stigla pretnja u kojoj nepoznati pošiljilac, pored ostalog, navodi da će ih „pobiti automatom“, a pretnje je MUP-u prijavio predsednik DSHV Tomislav Žigmanov.\nČeška će tražiti od saveznika da preduzmu mere protiv Rusije\nAdvokat: Navaljni u zatvorskoj bolnici za lečenje…


Pre 12 godina okončano bombardovanje SRJ\nIzvor: Radio Televizija Vojvodine, 10.Jun.2011, 01:46\nDanas se navršava 12 godina od prestanka NATO bombardovanja SR Jugoslavije, čemu je prethodilo donošenje Rezolucije 1244 Saveta bezbednosti UN.\nDan ranije, 9. juna, predstavnici VJ i NATO-a potpisali su u Kumanovu Vojno-tehnički sporazum, kojim je precizirano povlačenje snaga VJ sa Kosova i ulazak međunarodnih trupa u pokrajinu.\nKriza je, posle nekoliko neuspešnih diplomatskih >> Pročitaj celu vest na sajtu Radio Televizija Vojvodine << pokušaja, okončana posredničkom misijom predsednika Finske Martija Ahtisarija i bivšeg premijera Rusije Viktora Černomirdina.\nVazduhoplovni napadi na SRJ počeli su 24. marta 1999. godine i trajali su 11 nedelja. U njima je, prema raznim procenama, poginulo između 1.200 i 2.500 ljudi.\nAkcija NATO, koju su Vlada SRJ ali i brojni pravni stručnjaci nazvali agresijom, usledila je nakon neuspešnih pregovora o rešenju krize na Kosovu, održanih u Rambujeu i Parizu, februara i marta 1999. godine.\nPogledaj vesti o: Autonomna pokrajina Kosovo i Metohija, Kumanovo\n10.Jun.2011: Radio Televizija Vojvodine


Podgorica predstavlja svoje turističke potencijale na “MITT 2019” u Moskvi – Glavni Grad Podgorica\nPodgorica predstavlja svoje turističke potencijale na “MITT 2019” u Moskvi\nGlavni grad Crne Gore predstavlja svoju turističku ponudu na prestižnom, međunarodnom turističkom sajmu “MITT 2019”, koji se od 12. do 14. marta održava u Moskvi.\n“Ovaj sajam predstavlja svojevrsnu privrednu manifestacija koja, uz poslovne, okuplja i na desetine hiljada drugih posjetilaca. Idealna je prilika za privlačenje stranih turista, ali i za povezivanje potencijalnih poslovnih partnera. Podgorica polako, ali sigurno postaje prepoznatljiva turistička destinacija, kako u Evropi, tako i šire, što potvrđuju podaci Monstata i Turističke organizacije, ali i brojni turisti na ulicama našeg glavnog grada. Ponosni smo na činjenicu da, pored povećanja broja dolazaka turista i noćenja, kontinuirano raste trend zadržavanja turista u našem gradu, pa samim tim imamo i zadovoljnije predstavnike turističke privrede. Predstavljanje na ovakvim prestižnim sajmovima, ali i veliki broj manifestacija i događaja koje Glavni grad organizuje, kao i sve više sadržaja koje Grad nudi turistima, zasigurno su doprinijeli pozitivnom trendu”, istakla je zamjenica gradonačelnika dr Slađana Vujačić.\n“Ovaj sajam predstavlja idealnu priliku da prezentujemo potencijale naše turističke privrede. Takođe, manifestacije ovakvog karaktera omogućavaju nama, kao učesnicima, da kroz razne aktivnosti tokom trajanja manifestacije potencijalnim klijentima i partnerima pružimo potpunu informaciju o turističkim proizvodima koje nudimo. Evidentne su pojačane promotivne aktivnosti Turističke organizacije Podgorice, kako u regionu, tako i šire. U kontinuitetu se radi na otvaranju novih smještajnih i kongresnih kapaciteta. Podgorica je grad koji nema izraženu sezonalnost i relativno je jednako posjećen tokom cijele godine. Dominantna kategorija su biznis turisti, pa se grad sve više profiliše i razvija kao takva destinacija. Potencijale za razvoj kongresnog turizma prepoznali su i naši hotelijeri, naročito visoke kategorije i svi imaju reprezentativne kongresne kapacitete. Zato smatramo da će predstavljanje Podgorice na ovom sajmu za naš grad donijeti vrlo konkretne benefite, budući da u strukturi posjeta bilježimo, u odnosu na protekli četvorogodišnji period, porast od 30% turista koji dolaze upravo sa tržište na kojem se danas predstavljamo, odnosno iz Rusije”, naglasila je direktorica Turističke organizacija Podgorice Tatjana Popović.\nCrna Gora na ovom sajmu predstavlja turističku ponudu na štandu površine 110m2, u okviru kojeg se nalazi i ponuda Podgorice. Prostor se nalazi na atraktivnoj lokaciji u okruženju mediteranskih zemalja. Ova sajamska manifestacija organizuje se 26. put i ove godine okuplja preko 2.500 izlagača iz više od 230 destinacija i regiona svijeta. Očekuje se oko 22.800 profesionalnih posjetilaca iz 80 regija Rusije i 90 drugih zemalja.\n100.000 eura donacija Universal Capital banke Gradskom pozorištu Podgorica Obaveštenje kandidatu koja ispunjava uslove javnog konkursa za popunu radnog...


Zvanično: Era kojoj nema kraja, Zlatan i sa 40 godina Milanov! – Navijaci Srbija\nHome > Fudbal > Zvanično: Era kojoj nema kraja, Zlatan i sa 40 godina Milanov!\nMesecima unazad se šuška, Paolo Maldini je bio najveći zagovornik ideje, a sada je završeno – Zlatan Ibrahimović će i sa punih 40 godina igrati fudbal u dresu Milana! Čekalo se nekoliko sati da bude zvanično potvrđeno, ali sada više nema nikakve dileme, pošto je saradnja dogovorena i potpisana na još godinu dana. Jednostavno, toliko je dobar da ga i sa 40 godina (rođendan slavi 3. oktobra) žele u svojim redovima da nosi klub ka nekim boljim vremenima i novim uspesima. A, kako i ne bi bio poželjan kada je postigao 15 golova na 17 ligaških nastupa!?\nSvima je, naravno, najvažnije da čuju šta je to što će Zlatan dobiti od Milana u finansijskom smislu. Ugovor je skoro identičan onom što je imao u ovoj sezoni – plata će biti za 500.000 evra niža i iznosiće 6.500.000 evropskih novčanica, s tim što će ponovo biti uključeni bogati dodaci za individualne i timske uspehe. A, pre svega 500.000 evra za plasman u Ligu šampiona na kraju sledeće sezone. To je nagrada koja Ibrahimovića čeka i sada, ako Rosoneri budu uspeli da se zadrže u zoni Lige šampiona.\nZlatan Ibrahimović je bio odsutan sa terena u sinoćnjem porazu od Sasuola na San Siru (1:2), što mu je 16. utakmica koju je propustio zbog povrede. I pored toga direktor kluba i legendarni kapiten Paolo Maldini je intenzivno radio na tome da se potpis dogodi što pre i klub je odneo prvu pobedu na tom polju. Još pre više od dva meseca Maldini je izjavio da Ibrahimović „treba da ostane, kad već igra ovako dobro“.\nZlatan je prvi povukao, videćemo da li će i kada ostali to da učine…\nTagged Milan Zlatan Ibrahimović\nBiće drame u Turskoj: Bešiktaš poražen posle deset utakmica


Operativni plan Kragujevca za sprovođenje preventivnih mera zaštite od požara | Energetski portal Srbije\nOperativni plan Kragujevca za sprovođenje preventivnih mera zaštite od požara\n04.04. 2019 Vesti | Srbija\nU skladu sa preporukom Republičkog štaba za vanredne situacije, grad Кragujevac pristupio je izradi Operativnog plana sprovođenja preventivnih mera zaštite od požara na otvorenom prostoru i šumskih požara, a njegovo usvajanje očekuje se na prvoj narednoj sednici Štaba za vanredne situacije.\nRazlog više za ozbiljnije preventivno delovanje leži u činjenici da su pripadnici vatrogasno – spasilačke brigade od početka godine na teritoriji Кragujevca intervenisali već 311 puta, što je daleko više u odnosu na isti period prošle godine kada je ukupno registrovano 698 požara.\nNa povećan broj intervencija uticao je nedostatak padavina odnosno lepo vreme tokom februara i marta koje su građani iskoristili da na njivama i placevima spale ostatke biljnog otpada, ali i svest sugrađana da prijave uočeni požar.\nZbog toga je građanima, sa današnje sednice Štaba za vanredne situacije upućen apel da budu oprezni i ne spaljuju otpad na otvorenom zbog opasnosti od širenja vatre.\nIdeja je da se nađe drugi način za uklanjanje biljnih ostataka, o čemu će naše stručne službe i Centar za poljoprivredu i ruralni razvoj razgovarati sa poljoprivrednicima u cilju edukacije i promene navika, poručio je komandant Štaba i gradonačelnik Radomir Nikolić. Verujem da će intenzivna kampanja o štetnosti spaljivanja ostataka strnih useva i podela edukativnih flajera imati efekta na podizanje nivoa svesti bezbednosne kulture i smanjiti broj intervencija na otvorenom.\nPlan preventivnih mera, koji podrazumeva uključivanje kompletne javnosti ali i medija, sprovodiće se tokom leta, a glavna kampanja u periodu žetve, jer je to jedan od najkritičnijih perioda kada dolazi i do samozapaljenja.\nU okviru priprema za predstojeću protivgradnu sezonu, koja počinje 15. aprila, u toku je distribucija protivgradnih raketa do lansirnih stanica. Prema rečima Svetlane Biljić iz Radarskog centra Bešnjaja, stelci na teritoriji Кragujevca imaće po 14 raketa na 31 stanici, što je za zadnjih deset godina najveći broj. RHMZ je obebedio osam, a preostalih šest raketa grad Кragujevac. I ove godine strelci će dodatno biti stimulisani sa po 5000 dinara mesečno.\nNa današnjoj sednici razmatran je i usvojen Izveštaj o stanju izvršenih priprema za sprovođenje preventivnih i operativnih mera zaštite od poplava, klizišta, erozija i odrona. Prošle godine, rečeno je, za čišćenje vodotokova utrošeno je 9,2 miliona dinara, a ove godine za tu namenu planirano je 4,7 miliona. Na sednici Štaba za vanredne situacije usvojen je i predlog Operativnog plana odbrane od poplava na teritoriji grada za 2019. godinu.


BBC\t24.04.2018 21:41\n"Proces proširenja je oduvek bio pun prepreka", kaže za BBC Roza Balfur iz Nemačkog Maršalovog fonda za Sjedinjene Države. Ona se slaže da su višestruke krize - finansijska, izbeglička i bezbednosna - koje su pogodile EU i region, oslabile uticaj EU na zemlje kandidate.\n"Stvari ipak treba gledati dugoročno - do pre nekoliko meseci proces proširenja je bio gotovo potpuno zamro, a sad je ipak koliko-toliko živnuo", kaže Balfur, koja već godinama prati evropske integracije Balkana.\n"To je fantastična prilika, a ako uspe, imaće jak pozitivni efekat ne samo u regionu, nego i u EU, jer je reč o sporu koji duboko zaseca u pitanja suvereniteta i identiteta".\nBalfur kaže da je, s obzirom na stanje stvari, "lako biti pesimista", ali da tom iskušenju treba odoleti.\n"Da nismo u stanju da zamislimo da se može raditi drugačije i bolje, ne bi bilo ni Evropske unije, a kamoli procesa proširenja", ukazuje ona.


Vučić:Srbija nema pravo na neodgovorne izjave - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić:Srbija nema pravo na neodgovorne izjave\nVučić:Srbija nema pravo na neodgovorne izjave\n27. januar 2021. Izvor: Tanjug\nPredsednik Aleksandar Vučić izjavio je sinoć da je uveren da će nastavka dijaloga biti nekad, uprkos različitim neodgovornim izjavama, poput stvaranja "Velike Albanije", koje dolaze od albanskih političara. Predsednik je poručio da je Srbija u evropskim i svetskim okvirima mala, ali da u regionu mora da vodi računa o svojim izjavama i potezima kako bi ostala klјuč stabilnosti.\n"U regionu mi smo ti koji moramo da vodimo računa najviše. Oni svi imaju pravo na neodgovorne izjave, oni svi imaju pravo na neodgovorno ponašanje, i neka to rade u Sarajevu i neka u Prištini i neki drugi, koje neću ni da pominjem... Mi nemamo pravo\n", rekao je Vučić za RTS.\nIstiče da Srbija mora da čuva mir, a da će odgovoriti na pametan način - dalјim napretkom ekonomije, čuvanjem našeg naroda i podrškom našem narodu i na KiM i u Republici Srpskoj, ali i saradnjom sa Albancima i Bošnjacima.\n"Neka pričaju šta god hoće, nikakav strah nemojte da imate, jer je Srbija danas mnogo snažnija nego što je bila nekada, zato da spuštamo tenzije i gledamo da nam zemlјa napreduje", poručio je Vučić.\nTo će značiti, kaže, podizanje i kulture i pozvao građane da sutra prošetaju do Savskog trga i pogledaju kako veličanstveno izgleda novi spomenik podignut tvorcu srpske države - Stefanu Nemanji.


Ko su kompanije koje žele Galeniku - Pharma Network\nKo su kompanije koje žele Galeniku\nKomisija za sprovođenje postupka strateškog partnerstva za Galeniku odobrila je prijave sva tri ponuđača i sada sledi dostavljanje predloga rang-liste Vladi Srbije. Sve tri zainteresovane kompanije ispunile su uslove, nakon što su dva puta dopunjavale dokumentaciju, tako da su u trci i dalje Cadila Pharmaceuticals Limited iz Indije, EMS S.A. iz Brazila i Konzorcijum Frontier Pharma Limited iz Velike Britanije i LLC NPA Petrovax Pharm iz Rusije.\nVrednost ponuđena na tenderu za četvrtinu Galenike nije manja od 7 mil EUR, a sve kompanije koje su dostavile ponude su prilično velike na nacionalnom nivou, ali se ne mogu nazvati liderima u ovoj oblasti na globalnom tržištu.\nKako navodi Blic, menadžeri indijske kompanije i britansko-ruskog konzorcijuma vrlo precizno su se pozabavili troškovima koji bi ih čekali ukoliko uđu u Galeniku. Navodno, ovi potencijalni kupci zemunske fabrike u svojim ponudama u broj navode koliko radnika žele da vide, odnosno za koliko njih bi morala da se pobrine država.\nObe kompanije na prvi pogled nude slične uslove, ali ipak postoje značajne razlike u pogledu radnika. Britansko-ruski fond, recimo, vidi Galeniku sa 700 radnika i ne traži nikakve uslove. Indijci istovremeno pristaju na 50 ljudi više, ali uz čak 11 uslova koji iz ugla menadžmenta i zaposlenih u ovoj fabrici teško da mogu biti prihvatljivi.\nOperisanim od raka besplatna korekcija dojki\nVeštački kuk traje i do dve decenije


VLADA RS: MINIMALNA CENA RADA PO RADNOM čASU ZA 2016. GODINU OSTAJE 121 DINAR, BEZ POREZA I DOPRINOSA ZA OBAVEZNO SOCIJALNO OSIGURANJE\nZbog neslaganja predstavnika sindikata i poslodavaca, Socijalno-ekonomski savet ni 14. septembra 2015. godine nije usaglasio dogovor o visini minimlane cene rada po radnom času za 2016. godinu, pa je odluku istoga dana donela Vlada Republike Srbije.\nMinimalna cena rada po radnom času za 2016. godinu ostaje nepromenjena i iznosiće 121 dinar. U taj iznos nisu uračunati porezi i doprinosi za obavezno socijalno osiguranje.\nVlada Republike Srbije je ovu odluku donela u skladu sa članom 112 Zakona o radu ("Sl. glasnik RS", br. 24/2005, 61/2005, 54/2009, 32/2013 i 75/2014), kojim je predviđeno da seminimalna cena rada utvrđuje se po radnom času bez poreza i doprinosa, za kalendarsku godinu, najkasnije do 15. septembra tekuće godine, a primenjuje se od 1. januara naredne godine.\nSindikati su tražili da se cena rada po radnom satu sa sadašnjih 121 dinar, poveća na 143,5 dinara, dok predstavnici poslodavaca i Vlade Republike Srbije bili protiv.\nPoslednji put visina minimalca je promenjena u septembru 2014. godine, i tada je odlučeno da ona za 2015. godinu po radnom satu iznosi 121 dinar. Prethodno se cena rada nije menjala od 2012. godine i iznosila je 115 dinara.


Jelić: Crna Gora nije izuzetak u kršenju prava na zabranu mučenja - CdM\nJelić: Crna Gora nije izuzetak u kršenju prava na zabranu mučenja\nSudska praksa Crne Gore se, posmatrajući povrede članova Konvencije koje je utvrdio Evropski sud za ljudska prava u odnosu na našu državu, mora još harmonizovati sa savremenim evropskim standardima zaštite ljudskih prava ocijenila je u intervjuu za Pobjedu sutkinja suda u Strazburu Ivana Jelić.\nJelić, koja je do početka mandata u Evropskom sudu za ljudska prava u avgustu prošle godine bila profesorica međunarodnog prava, kao i potpredsjednica Komiteta Ujedinjenih nacija za ljudska prava, za Pobjedu je rekla da je praksa ovog suda pokazala da domaći sudovi imaju najviše problema u primjeni člana 6 Konvencije. On se odnosi na pravično suđenje, naročito u odnosu na dužinu trajanja suđenja, kao i u primjeni testa proporcionalnosti u odnosu na član 8, koji štiti prava iz oblasti privatnosti.\n“Imajući u vidu kogentnost člana 3, koji zabranjuje torturu, nečovječno i ponižavajuće postupanje i kažnjavanje, te značaj člana 5 koji štiti pravo na slobodu i bezbjednost ličnosti, kao i značaj medijskih sloboda i slobode izražavanja, zaštićenih članom 10, povrede Konvencije koje je Sud ustanovio u predmetima iz Crne Gore u odnosu na te članove govore u prilog tome da se crnogorska sudska praksa mora još harmonizovati sa savremenim evropskim standardima zaštite ljudskih prava. Vjerujem da će se harmonizacija unapređivati i imati poželjan rezultat, nadam se i uskoro, s obzirom na to daje Crna Gora opredijeljena za evropske vrijednosti i integraciju u Evropsku uniju, čiji su dio pravne tekovine upravo Evropska konvencija o ljudskim pravima i praksa Evropskog suda za ljudska prava”, istakla je Jelić.\n“Ono govori i o tome da je porasla svijest o ljudskim pravima, koja su imanentna svakom čovjeku, ali govori i o razvoju asertivnosti pojedinaca i društva u cjelini. Ipak, to ne znači da će sve te predstavke završiti presudama strazburškog suda. Statistika govori o tome daje najveći procenat predmeta, dosad, završio odlukama, odnosno odbacivanjem tužbi kao neosnovanih, neblagovremenih ili iz nekog drugog razloga predviđenog Konvencijom, kao što je neiscrpljenost domaćih pravnih ljekova. U odnosu na Crnu Goru, ustavna žalba se tretira kao djelotvoran pravni lijek i svako ko želi da se obrati Evropskom sudu za ljudska prava mora prethodno završiti postupak po ustavnoj žalbi”, smatra Jelić.\n“U praksi, Sud nije pokazao ni najmanji stepen tolerancije kada je riječ o zlostavljanju ljudi, bilo da se radi o torturi, nečovječnom ili nehumanom postupanju i kažnjavanju. Prema zvaničnoj i svima dostupnoj statistici, Sud je do sad odlučio u više od 9.000 predmeta povodom navoda o kršenju člana 3 iz 45 država, te ustanovio povredu prava zaštićenih ovim članom u više od 7.000 presuda. Najveći broj kršenja dolazi iz Rusije, Turske, Rumunije i Ukrajine”, navodi ona.\n“U Sekciji broj 2, u kojoj sudim u vijećima od sedam sudija i komitetima od troje sudija, najveći broj takvih predmeta odnosio se na Tursku i svi su rješavani u formaciji vijeća od sedam sudija. Jedan predmet je bio i protiv Crne Gore, u kojem je ustanovljeno kršenje člana 3 u odnosu na uslove pritvora. Kada imate ustanovljenu povredu nekog kogentnog ljudskog prava, odnosno prava apsolutne prirode i nesuspenzivnog karaktera, jer od zabrane kršenja tog prava nema odstupanja ni u vanrednim okolnostima, kao što su prava zaštićena članom 3, onda to nije dobro ni za državu ni za društvo koje u njoj živi. Ipak, moramo biti realni i istaći da Crna Gora nije negativni izuzetak i da je, nažalost, u većini država članica Savjeta Evrope ustanovljena povreda člana 3 Konvencije o ljudskim pravima, kao i u svim državama našeg regiona”, zaključuje Jelić.\nTagsIvana Jelić kat3 mučenje pravo prep Sud u Strazburu zabrana\nOvaj “veliki strucnjak” reizabran u isto zvanje vanrednog profesora na UCG\nVelikim stručnjakom (bez navodnika) je ocijenio svijet i služi na ponos našij zemlji i primjer nama svima. U sva međunarodna tijela u kojima je djelovala i evo sad sudi, ulazi se isključivo na osnovu stručnosti i ugleda. Ali ”nažalost” ima jednu ”manu”- žena je, pametna i lijepa, pa evo ne može proć bez zajedljivih komentara kod kuće. UCG će moguće… Više »


MUPRS neće dozvoliti kretanje migranata bez nadzora – Fokus.ba\nMUPRS neće dozvoliti kretanje migranata bez nadzora\nU skladu sa potpisanim Sporazumom, policija RS će nastaviti da pruža pomoć Graničnoj policiji BiH u zaštiti granice i sprečavanja ilegalnih prelazaka\nPolicija Republike Srpske će i u narednom periodu pratiti stanje ilegalnih migracija i prema ukazanoj potrebi i procjeni, pojačati svoje prisustvo i rad na terenu, te će preduzimati i usmjeravati aktivnosti policijskih službenika.\nPolicijski službenici neće dozvoliti kretanje migranata bez nadzora, a sve u cilju zaštite lične i imovinske bezbjednosti građana, zaključeno je danas na sastanku Koordinacionog tijela za praćenje kretanja ilegalnih migranata preko teritorije RS-a, javlja Anadolu Agency (AA).\nDanas je održan osmi sastanak u Banjaluci, a na njemu je analizirano stanje ilegalnih migracija i konstatovano da su realizovani svi zaključci Vlade RS – da uz poštivanje zakona i principa humanosti operativno sprovode aktivnosti sa ciljem praćenja ulazaka, zadržavanja, kretanja migranata i njihovog što bržeg prolaska kroz RS, jer na teritoriji RS, uključujući i privatne posjede, ne postoje potrebni kapaciteti i uslovi za smještaj i zbrinjavanje migranata.\n“U skladu sa potpisanim Sporazumom, policija RS će nastaviti da pruža pomoć Graničnoj policiji BiH u zaštiti granice i sprečavanja ilegalnih prelazaka, a po potrebi će biti angažovan i dodatni broj policijskih službenika”, jedan je od zaključaka sa sastanka.\nOsim toga, iz MUP-a RS saopšteno je da je zaključeno i da su svi subjekti uključeni u rad sa ilegalnim migrantima dužni nastaviti provoditi sve radnje iz svoje nadležnosti, uz obavezno poštovanje zakona i principa humanosti, kao i do sada.\n“Policija RS će nastaviti rad na otkrivanju organizovanih kriminalnih grupa i pojedinaca koji vrše krivična djela ‘Krijumčarenje ljudi'”, navedeno je nakon sastanka.\nSjednicom je predsjedavao direktor policije RS Darko Ćulum, a sjednici su prisustvovali predstavnici Uprave za borbu protiv terorizma i ekstremizma, Uprave policije, PU Doboj, PU Banja Luka, PU Prijedor, PU Gradiška, Republičkog sekretarijata za raseljena lica i migracije, Ministarstva uprave i lokalne samouprave, Ministarstva finansija, Republičke uprave civilne zaštite, Saveza opština i gradova i Crvenog krsta RS-a.\nUhapšen nakon što je napao policajce u pratnji Salkića\n“Pravda za Davida” tuži MUPRS za diskriminaciju i kršenje ljudskih prava\nProdavali i zloupotrebljavali lične podatke građana za klađenje


Prva dama srpske arhitekture - Društvo - Dnevni list Danas\nPočetna » Vesti » Društvo » Prva dama srpske arhitekture\nU Atrijumu Biblioteke grada Beograda, otvorena izložba fotografija i dela Jelisavete Načić, zaboravljene graditeljke Beograda\nPrva dama srpske arhitekture\nM. Miljković21.09.2016. 22:24\nU Atrijumu Biblioteke grada Beograda, večeras je otvorena izložba fotografija i dela Jelisavete Načić, prve srpkinje arhitekte, žene čudesne biografije i neverovatne životne priče.\nJelisaveta načić gradila je Beograd, u vreme kada je on bio prestonica Kraljevine Jugoslavije i kada se od turske kasabe pretvarao u moderan evropski grad.\nOtvarajući sinoćnju izložbu, ministarka građevinarstva, saobraćaja i infrastrukture Zorana Mihajlović rekla je da je Jelisaveta Načić išla daleko ispred svog vremena i da njen buran život, pored knjige, zaslužuje i jedan dobar film.\n– Jelisaveta Načić je žena koja je sasvim sigurno od samog početka znala šta želi da bude i šta želi da uradi za svoj grad i za svoju zemlju. Znala je da je Srbima potrebno znanje, pa je projektovala školu Kralj Petar pored Saborne crkve, i znala je da su njenom narodu potrebne bolnice, pa je po njenom nacrtu izgrađena prva bolnica za obolele od tuberkuloze. Želela je da naša prestonica liči na one evropske i neumorno radila u tom pravcu – kazala je Mihajlović.\nJelisaveta Načić rođena je u Beogradu 1878. godine kao trinaesto dete bogatog trgovca Mihajla Načića. Sav svoj miraz potrošila je na školovanje u tadašnjoj Velikoj školi. Završila je arhitekturu u prvoj generaciji arhitekata u Srbiji 1900. godine i bila prva žena zaposlena u javnoj upravi, najpre u Ministarstvu građevina Srbije a zatim u Beogradskoj opštini. Zbog svojih patriotskih ubeđenja, na početku Prvog svetskog rata, proterana je u logor Nežider u Mađarskoj.\nAutorka izložbe i knjige o životu i delu jedne od najznačajnijih srpkinja sa početka 20. veka Nataša Marković, kaže da od kad je pre četiri godine saznala za Jelisavetu Načić, misao o njoj ju je neprestano uznemiravala i onda je odlučila da obriše prašinu i paučinu koja je nepravedno prekrila njeno ime.\n– Nadam se da će se moja knjiga o Jelisaveti Načić pojaviti na predstojećem sajmu, ukoliko do tada budem pronašla sponzora. Mi žene koje radimo u kulturi nismo naročito bogate, i želim da pred ministarkom Mihajlović kažem da smo marginalizovane. Nadam se da će se njenim večerašnjim dolaskom to promeniti i volela bih da ministarka lobira kako bi neki dobar reditelj o ovoj neverovatnoj ženi napravio odličan film – završila je Marković.\nNeke od najznačajnijih građevina Jelisavete Načić su raskošna škola Kralj Petar kraj Saborne crkve, zelene barokne stepenice od ripanjskog kamena preko puta Francuske ambasade, mnoge privatne kuće, prvi kolektivni stanovi na Balkanu kod Bajlonijeve pijace kao i crkva Aleksandra Nevskog. Kao urbanista, bavila se uređenjem Kalemegdana, Terazija a sarađivala je i sa Ivanom Meštrovićem na mnogim njegovim projektima.\nRegion • danas 12:12\nAgencija Metriks: Najuticajniji političari iz sveta i regiona u RS su Putin i Dodik\nDan Evrope, ustanovljen u znak sećanja na početak stvaranja Evropske unije (EU), i ove godine će biti obeležen brojnim manifestacijama u Srbiji.\nDruštvo • danas 11:29\nU Belom Blatu završena ovogodišnja žetva trske\nU Banatu postoji i jedna žetva koja se završava...\nDruštvo • danas 11:15\nZa mesec dana navršiće se punih deset godina od...\nUdruženje Progovori: Od karcinoma jajnika godišnje umre 450 žena u Srbiji\nU Srbiji od karcinoma jajnika godišnje oboli oko 800...


Otvoreno pismo evropskih poslanika: Ukinite sankcije Rusiji | WebTribune\nHome U FOKUSU Otvoreno pismo evropskih poslanika: Ukinite sankcije Rusiji\n„Još u oktobru 2014. godine, nekoliko meseci pošto je Evropska unija uvela sankcije Rusiji, smatrali smo da je gubitak Rusije kao partnera bila greška kako na političkom tako i na ekonomskom nivou te da ćemo za to skupo platiti“, navedeno je u pismu koje je poslala francuska političarka i članica Evropskog parlamenta Rašida Dati.\nPolitičari podsećaju da su 2014. godine personalne evropske ograničavajuće mere važile za šefove ruskih bezbednosnih resora Aleksandra Bortnikova i Mihaila Fradkova.\nPrema njihovom mišljenju, bez obzira na to što se saradnja obaveštajnih službi nastavlja, ukidanje sankcija bi omogućilo da se obnove saradnja i dijalog koji su korisni za evropske zemlje.\n„Rusija, zahvaljujući poziciji u Siriji, ima pristup dragocenim informacijama o DAEŠ-u. Mi treba da naučimo da delujemo odgovorno, konkretno i da prekinemo da verujemo u ideale koji više nikome ne znače. Ova ’realna politika’ više nije izbor, ona je postala obaveza koju nam nalaže svet koji nas okružuje“, pišu autori i dodaju da je neophodno „prevazići granice želje da se kazni“ radi globalnih ciljeva i interesa.\n„Istorija će dokazati da imaju pravo oni koji su bili politički hrabri da daju takvo saopštenje“, završavaju oni.


Općinska inspekcija se oglasila zbog onečišćenja rijeke Blihe – inmedia.ba\n0 3 Decembra, 2020 14:32\nU poslednjih nekoliko sedmica, u više navrata dolazilo je do zamućenja i onečišćenja rijeke Blihe nastalog kao posljedica eksploatacije mrkog uglja na lokalitetu površinskog kopa Zlauša, koje provodi firma Lager.\nNa ovu pojavu upozorili su brojni građani, kao i Društvo sportskih ribolovaca „Devet rijeka“, a danas se tim povodom oglasila i Općinska inspekcija.\nNavode kako su po službenoj dužnosti 6. i 7. novembra ove godine, kada je prvi put primjećeno onečišćenje Blihe, izašli na teren, izvršili inspekcijsku kontrolu i zapisnički konstatovali ispuštanje otpadnih voda sa radnih zona površinskog kopa koje se nalazi u vlasništvu firme Lager u korito potoka Oborak, koji prolazi kraj sela Gorice te se potom ulijeva u Blihu.\n„Zbog nenadležnosti Službe za inspekcijske poslove po ovome pitanju ova služba je dana 10.11. 2020. godine proslijedila predmet na nadležno postupanje Federalnoj upravi za inspekcijske poslove (vodni inspektorat). S obzirom da do dana sastavljanja ove obavjesti Federalna uprava za inspekcijske poslove, prema našim saznanjima, nije izvršila inspekcijsku kontrolu kod subjekta nadzora „Lager d.o.o. podružnica Sanski Most“, a u međuvremenu su se desila nova onečišćenja rijeke Blihe, inspektori ove Službe izlazili su na teren i o navedenom slučaju na rijeci Blihi sačinili službene zabilješke i fotosnimke koji su također proslijeđeni nadležnoj federalnoj inspekciji na postupanje“, navode u Općinskoj inspekciji.\nTakođer, u saopćenju, kako ističu, demantuju neistine koje su putem raznih portala i na društvenim mrežama plasirane građanima Sanskog Mosta i poručuju da lokalna zajednica stoji uz svoje građane.


Izvoz Srbije u Rusiju porastao za 17,9 odsto – ASinfo Portal\nBEOGRAD, Ukupan srpski izvoz u Rusiju u prvih šest mjeseci 2016. porastao je 17,9 odsto u odnosu na isti period prošle godine i vrijednosno izraženo iznosio je 379,8 miliona dolara, saopštila je Privredna komora Srbije (PKS).\nKako se navodi, oko 40 odsto ukupnog izvoza Srbije na rusko tržište činili su poljoprivredno prehrambeni proizvodi, kojih je u periodu januar-jun 2016. izvezeno za skoro četvrtinu više nego u istom periodu 2015, a vrijednosno izraženo za 155 miliona dolara.\nNajviše su se izvozile svježe jabuke, za 65 miliona dolara, što je za 69 odsto više nego u istom periodu prošle godine, zatim svježe jagode za 16,3 miliona dolara ili za čak 94 odsto više, dok je vrijednost izvoza breskvi i nektarina bila osam miliona dolara ili četiri puta veća, a vrijednost izvoza trešanja i višnji bila je 8,2 miliona dolara.\nPrema ocjenama PKS-a, stabilizacija kursa rublje od početka 2016. pozitivno je uticala na povratak trenda rasta srpskog izvoza u Rusiju.\nDogovor SDA i SNSD značajan napredak u pridruživanju zemlje Evropskoj uniji


Levi bek na radaru Intera i Juventusa, šta će biti sa Aleksom Sandrom? - Sportske.net\nKako prenose inostrani mediji, "Neroazuri" i "Bjankoneri" će voditi još jednu trku na transfer pijaci.\nPSŽ odredio cenu za vezistu, teško da će neko ovo platiti!PSŽ odredio cenu za vezistu, teško da će neko ovo platiti!Bajern ne da Levu, podsećaju i na Fifina pravila!Konte "nanišanio" talentovanog zemljakaItalijani pišu - Defanzivac 100% napušta Mančester junajted\nAmbiciozna uprava Intera nikako da dogovori prvo pojačanje za narednu sezonu.\nTokom minule sezone se mnogo govorilo o njihovim planovima, za sada je na "Meacu" stigao samo novi trener, Lučano Spaleti.\nŠto se tiče "Stare dame", oni su pred finaliziranjem čak tri transfera, u pitanju su Šik iz Sampdorije, Balde Keita iz Lacija i Daglas Košta iz minhenskog Bajerna.\nJasno je da se Juve tu neće zaustaviti, žele još nekoliko pojačanja, kako se sve veći broj klubova u Italiji dobro pojačava, pa ne žele ništa da prepuste riziku.\nSada su oba tima zainteresovana za defanzivca Nice, Dalbera Enrikea.\nLevi bek je na Azurnoj obali imao dobru sezonu, sredinom takmičarske godine je uprava "Neroazura" pokušavala da ga potpiše, ali nisu uspeli u tome.\nSada će imati i žestoku konkureciju u Juventusu, koji se boji da bi mogao da ostane bez Aleksa Sandra, za kog su ozbiljno zainteresovani Čelsi i Mančester siti.\nVidećemo da li će "Stara dama" na kraju morati da proda Sandra i zameni ga 23-godišnjim sunarodnikom iz Nice. Svakako im prodaja nije moranje, ali ako bivši igrač Porta izrazi želju da napusti klub, neće imati puno rešenja.


Srbija - Radio Slobodna Evropa / Radio Liberty\nSastanak predsednika Srbije Aleksandra Vučića sa vrhom Srpske pravoslavne crkve, u okviru zasedanja Sabora SPC izazvao je buru reakcija.\nTema Mosta Radija Slobodna Evropa bila je siromaštvo radnika u Srbiji i BiH.\n05/17/2019 01:05 PM\nFakultet za umetnost Karnegi Melon univerziteta iz Pitsburga u Sjedinjenim Državama predstavio je u Beogradu operu „Svadba“, po tekstu poznate kompozitorke Ane Sokolović i u režiji Kristl Manić. Priču o pripremi jedne devojke za tradicionalno srpsko venčanje izvelo je 15. maja u atrijumu Narodnog muzeja šest studentkinja Amerikanki. Pogledajte njihovu priču o tome kako su savladale ne samo srpski jezik, nego i posebne forme pevanja, poput tradicionalnih brzalica i razbrajalica, kao i zbog čega veruju da je rad na ovom komadu posebno bitan za njihovo umetničko stasavanje.\n05/17/2019 12:02 PM\nPrvi novosadski prajd pod sloganom „Izađimo zajedno“ održan je u petak na Trgu Republike u centru tog grada.\n05/17/2019 07:50 AM\n05/16/2019 04:32 PM\nNedavno otvorena prva ustanova kulture Roma u Srbiji trebala bi, biti pokretač kulturnog života Roma ne samo u Srbiji, već i na Balkanu.\n05/15/2019 05:07 PM\nMeđunarodni rezidualni mehanizam je 14. maja odbacio zahtev Beograda da se optuženim radikalima sudi u Srbiji i ponovo naložio njihovo hapšenje i izručenje Hagu.\nBivši predsednik opštine Grocka Dragoljub Simonović, koji je optužen da je naložio paljenje kuće novinara Milana Jovanovića, uspeo je u nameri da deo ulice u beogradskom naselju Vrčin u toj opštini, u kojoj žive članovi njegove familije, ponese ime po njegovim precima. Takav predlog Skupština grada Beograda, u kojoj većinu čini vladajuća Srpska napredna stranka, usvojila je u decembru prošle godine, a pod obrazloženjem da su Simonovići tu ulicu napravili.\nDa li se Vučić sve češćim “konsultacijama” sa predstavicima Srba iz Hrvatske, Bosne i Hercegovine, Crne Gore, uz, naravno, Srba sa Kosova, legitimizuje kao lider svih Srba?\nKako izgleda život porodica vojnih lica koje i dalje žive u hotelu Bristol u centru Beograda, objektu koji bi trebalo da pripadne kompaniji Beograd na vodi? Stanari su bez struje i fiksnog telefona, a kako kažu, grejanje im cele zime nije ni uključivano. Tužbe Ministarstva odbrane, kojima se traži da napuste objekat, svakodnevno stižu na njhove adrese.\n05/14/2019 03:45 PM\nOd svih osuđenih prvostepenom presudom u sudskom procesu "državni udar", u pritvoru do pravosnažne presude se nalazi penzionisani general policije Srbije Bratislav Dikić.\nU Srbiji je, prema podacima NUNS-a, na kraju 2018. bilo više od 1.000 nerešenih sudskih predmeta protiv novinara i medijskih kuća.\n"Ko vlada sam, sam će i podnositi račune", piše Pančić.


Državni posao — nekad bilo, sad se pripoveda - Sputnjik Srbija\n00:35 26 Novembar 2020\nDržavni posao — nekad bilo, sad se pripoveda\n21:29 18.05.2016 Preuzmite kraći link\nSigurnost posla u državnoj firmi je sada već mit koji je važio tokom socijalizma, jer država danas ne može finansijski da je obezbedi. Upravo je to razlog zbog čega su mladi svesni da im je možda bolje da imaju nesigurniju poziciju, koja će im doneti mnogo više novca, nego neki privid sigurnosti u javnom sektoru.\nRad u državnim firmama se tradicionalno u bivšoj Jugoslaviji, pa samim tim i u Srbiji, smatrao najsigurnijim zaposlenjem koje bi garantovalo solidna primanja i dobre uslove rada, međutim u poslednje vreme ni državne jasle ne garantuju stabilnost, te se mladi okreću privatnom sektoru u potrazi za većim izazovima i, naravno, većim platama.\nPoslednje istraživanje koje je sproveo sajt „Infostud“ pokazalo je da je interesovanje za državnim kompanijama drastično opalo u poslednje tri godine, dok su kao najpoželjnije označene strane firme. Čak 40 odsto ispitanika kaže da strane kompanije pružaju bolje uslove, a to ne podrazumeva samo veću platu, već kvalitetniji rad, bolji sistem kompenzacija, a sam radnik može da računa na sopstveni razvoj u vidu dodatnih obuka i usavršavanja.\nIstog mišljenja je i profesor Ekonomskog fakulteta Milojko Arsić koji kaže da ovaj trend predstavlja racionalnu reakciju radne snage na promene koje su se dogodile na tržištu rada tokom poslednjih nekoliko godina. Došlo je do promena u platama, s obzirom na to da su u privatnom sektoru primanja rasla, dok su u javnom smanjivana. Istovremeno, i potražnja za radnom snagom u privatnim firmama raste, dok u javnom sektoru ne samo što je zapošljavanje zabranjeno već su najavljivana i velika otpuštanja.\nPrivatni sektor — logičan trend\nSve je to učinilo da se ljudi okreću onom sektoru koji nudi posao i koji obećava bolju perspektivu napredovanja. Međutim, privatni sektor bira one ljude koji imaju više obrazovanje, a samim tim i veći potencijal za napredak u budućnosti, objašnjava Arsić.\n„Ako se sagledaju sva javna preduzeća u Srbiji, uključujući državnu upravu, zdravstvo i obrazovanje, raspon plata je izuzetno mali, a najlošije prolaze oni koji su najobrazovaniji. Kao rezultat imamo lekare, specijaliste i vrhunske stručnjake koji odlaze u privatni sektor ili su primorani da napuste zemlju jer je u Srbiji u javnom sektoru veoma teško zaraditi 1.500 evra“, smatra sagovornik Sputnjika.\nSociolog Vladimir Vuletić to objašnjava time što su mladi ljudi daleko pragmatičniji, prate trendove i tokove koji ih okružuju, a njihovo iskustvo i odrastanje šalju drugačiji signal nego što je to bio slučaj kod njihovih roditelja, kada je najvažnije bilo završiti školu, zaposliti se u državnoj firmi i dočekati penziju.\n„Mladi sa sobom nose jednu dimenziju koja je potpuno različita od prethodne generacije — u pitanju su izazov i novac, dok su prioriteti njihovih roditelja bili sigurnost i stabilnost. Oni su spremni da se takmiče za bolje poslove i da umesto državnih jaslica biraju rizičnije poslove koje su više plaćeni“, smatra on.\nPojam „sigurnost“ polako iščezava\nSa stanovišta sigurnosti posla, javni sektor će svakako ostati oličenje toga, međutim, prema novom Zakonu o radu, više uopšte nije teško ostati bez posla, pa čak i u državnoj upravi.\nStoga, prema mišljenju Arsića, ka javnom sektoru treba da se okreću ljudi sa srednjim obrazovanjem, jer takva vrsta poslovne orgnaizacije, u kojoj se od radnika ne zahteva toliko kao u privatnim kompanijama, njima više pogoduje.\n„Pozitivna strana privatnog sektora jeste to što ne samo da dozvoljava usavršavanje već se ono od radnika i zahteva, naročito kada se pređe neka kritična faza razvoja i kada uslov za opstanak privatnih preduzeća postane uvođenje inovacija i kreativnosti u delatnost. Tada su im potrebni sposobni, posvećeni i obrazovani ljudi sa iskustvom, koji zauzvrat dobijaju veoma dobre plate“, dodaje Arsić.\nIz sociološkog ugla, Vuletić kaže da je ta sigurnost sada već mit, koji je važio tokom socijalizma, jer država danas ne može finansijski da je obezbedi, uzimajući u obzir način na koji svetska privreda posluje. Upravo je to razlog zbog čega su mladi svesni da im je možda bolje da imaju nesigurniju poziciju, koja će im doneti mnogo više novca, nego neki privid sigurnosti u javnom sektoru.\n© Foto : Youtube/klasiktv1\nPrivatni sektor je stub privrede\nPrema mišljenju Arsića, privatni sektor bi trebalo da bude ključni nosilac razvoja, jer je on izvor koji obezbeđuje sredstva za jaku državu. Privatne kompanije, obajašnjava on, jesu te koje finansiraju usluge države, i ako one ne stvaraju veliku dodatnu vrednost, neće biti dovoljno sredstava za finansiranje vojske, obrazovanja, zdravstva i drugih delatnosti koje finansira država.\nVuletić, sa druge strane, kaže da, uprkos tome što u poslovanju privatnog sektora postoji veliki broj kršenja prava zaposlenih, počev od slabog sindikalnog organizovanja pa do prekovremenog rada, to ne znači da će tako zauvek i ostati.\n„Sve zavisi iz kog ugla se sagledava cela situacija. Oni stariji će se boriti da zadrže svoju poziciju, jer ne odgovaraju samo za sebe već i za svoju decu, samim tim će se i zalagati za postojanje sindikata. Sa druge strane, mladi su spremni da se takmiče i da ugrabe svaku šansu koja im se pruži, a na sindikate ne obraćaju pažnju“, zaključuje on.\ndržavni sektor, privatni sektor, prava zaposlenih, zakon o radu, posao, Milojko Arsić, Vladimir Vuletić, Srbija


Kod Kovina otvoren najveći vetropark na Balkanu – AGRO VESTI by agronews.rs\nOct 11, 2019 | agro danas, Događaji, Investicije, OIE, Srbija, Tržište, Vesti, Zaštita životne sredine, Životna sredina\t|\nVetropark “Čibuk 1”, najveći na Balkanu, koji je koštao 300 miliona evra, otvoren je danas u Mramorku, kraj Kovina, a moći će da snabdeva strujom 113.000 domaćinstava. Postavljeno je 57 turbina instalisane snage od 158 megavata, čija je izgradnja završena u aprilu, kada je počela proizvodnja struje\nTu investiciju kompanije Masdar iz Abu Dabija podržale su Međunarodna finansijska korporacija (IFC) – članica grupacije Svetske banke, i Evropska banka za obnovu i razvoj (EBRD) kreditima u ukupnom iznosu od 215 miliona evra.\nRačuna se da se proizvodnjom struje generatorima na vetar u Vetroparku “Čibuk 1” godišnje postiže smanjenje emisije ugljen dioksida za 370.000 tona, koliko bi nastalo ako bi se struja proizvodila u termoelektrani.\nKompanija Masdar je globalni lider obnovljivih izvora energije i održivog urbanog razvoja, a “Čibuk 1” je njen četvrti vetropark u Evropi.\n“Opredeljenje Srbije je da razvija obnovljive izvore eneregije”, rekao je Vučić i dodao da su dobrodošli svi investitori koji žele da proizvode ‘zelenu energiju”.\nTags: obnovljivi izvori energijevetropark čibuk\nU Srbiji bi od 2020. godine struju trebalo da obezbeđuje i 500 megavata u vetroelektranama, i još toliko iz drugih obnovljivih izvora. Sledeći energetsku logiku, posle te godine bi trebalo da bude izgrađena i rezerva - jedna ili više elektrana ukupne snage više stotina megavata, koje će moći da priskoče u pomoć kada zbog vremenskih uslova vetrenjače i solarni sistemi ne mogu da rade. Naša zemlja, u kojoj je poslednja elektrana podignuta pre četvrt veka, sada tu rezervu nema.\nBomba, eksplozija, požar, tuča, policija, suđenja, zatvor - ne, ovo nisu fragmenti akcionog trilera, već deo prave ljudske drame koja se mesecima unazad odvija u selu Rakita